“Wɔkɛ Nyɛ Aaatee”—Zakaria 8:23 | Nikasemɔ\nKANEMƆ YƐ Afrikaans Aukan Baoule Bassa (Cameroon) Bislama Blɔfo Boulou Cakchiquel (Western) Cambodia Chitonga Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Hausa Hmong (White) Iban Igbo Isoko Italia Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mende Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Umbundu Urhobo Uruund Venda Wallis Wayuunaiki Welsh Xhosa Yoruba Zulu\n“Wɔkɛ nyɛ aaatee; ejaakɛ wɔnu akɛ Nyɔŋmɔ kɛ nyɛ yɛ!”—ZAKARIA 8:23.\nLALAI: 65, 122\nMɛɛ gbɛ nɔ gbalɛ ni yɔɔ Zakaria 8:23 lɛ eba mli?\nTe esa akɛ Kristofoi ni afɔ amɛ mu lɛ afee amɛnii amɛhã tɛŋŋ?—1 Korintobii 4:6-8.\nKɛ́ wɔna akɛ mɛi ni yeɔ aboloo lɛ ni amɛnuɔ wain lɛ yɛ Kaimɔ lɛ shishi lɛ ayi miifa lɛ, mɛni hewɔ esaaa akɛ egbaa wɔnaa?—Romabii 9:11, 16.\n1, 2. (a) Mɛni Yehowa egba akɛ ebaaya nɔ yɛ wɔbei nɛɛ amli? (b) Mɛɛ sanebimɔi ahe wɔbaasusu yɛ nikasemɔ nɛɛ mli? (Kwɛmɔ mfoniri ni yɔɔ nikasemɔ lɛ shishijee lɛ.)\nYEHOWA egba akɛ, yɛ wɔbei nɛɛ amli lɛ, “hii nyɔŋma ni jɛ jeŋmaji anɔ wiemɔi srɔtoi fɛɛ mli aaamɔ Yudanyo kome atade naamuu mli, amɛaakɛɛ: Wɔkɛ nyɛ aaatee; ejaakɛ wɔnu akɛ Nyɔŋmɔ kɛ nyɛ yɛ!” (Zakaria 8:23) “Yudanyo” lɛ damɔ shi kɛhã mɛi ni Nyɔŋmɔ kɛ emumɔ krɔŋkrɔŋ lɛ efɔ amɛ mu lɛ. Gbɛ́i kroko ni akɛle amɛ ji “Nyɔŋmɔ Israel.” (Galatiabii 6:16) “Hii nyɔŋma” lɛ damɔ shi kɛhã mɛi ni yɔɔ hiɛnɔkamɔ akɛ amɛbaahi shi kɛya naanɔ yɛ shikpɔŋ lɛ nɔ lɛ. Amɛle akɛ, Yehowa ejɔɔ mɛi ni afɔ amɛ mu lɛ, ni amɛnuɔ he akɛ, eji hegbɛ kpele ni amɛná akɛ amɛkɛ mɛi ni afɔ amɛ mu lɛ baafee ekome kɛsɔmɔ lɛ.\n2 Yesu wie nɔ ko ni kɛ gbalɛ nɛɛ kpãa gbee. Ewie akɛ Nyɔŋmɔ webii fɛɛ baafee ekome kɛsɔmɔ lɛ. Etsɛ mɛi ni baaya ŋwɛi lɛ “tooku bibioo,” ni etsɛ mɛi ni baahi shikpɔŋ lɛ nɔ lɛ “gwantɛŋi krokomɛi.” Shi ewie akɛ kui enyɔ nɛɛ baatsɔ “tooku kome,” ni amɛbaahi “tookwɛlɔ kome” shishi. Tookwɛlɔ kome nɛɛ ji lɛ, Yesu lɛ. (Luka 12:32; Yohane 10:16) Enɛ hewɔ lɛ, ekolɛ mɔ ko baabi akɛ: (1) Ani esa akɛ gwantɛŋi krokomɛi lɛ ale mɛi fɛɛ ni afɔ amɛ mu ni yɔɔ ŋmɛnɛ lɛ agbɛ́i? (2) Te esa akɛ mɛi ni afɔ amɛ mu lɛ afee amɛnii amɛhã tɛŋŋ? (3) Kɛ́ mɛi ni yɔɔ misafo lɛ mli lɛ ateŋ mɔ ko bɔi aboloo lɛ yeli kɛ wain lɛ numɔ yɛ Kaimɔ lɛ shishi lɛ, te esa akɛ mafee minii mahã tɛŋŋ yɛ ehe? (4) Kɛ́ mina akɛ mɛi ni yeɔ aboloo lɛ ni amɛnuɔ wain lɛ yɛ Kaimɔ lɛ shishi lɛ ayi miifa lɛ, mɛni hewɔ esaaa akɛ egbaa minaa? Nikasemɔ nɛɛ baahã sanebimɔi nɛɛ ahetoo.\nANI ESA AKƐ WƆLE MƐI FƐƐ NI AFƆ AMƐ MU NI YƆƆ ŊMƐNƐ LƐ AGBƐ́I?\n3. Mɛni hewɔ wɔnyɛŋ wɔkɛɛ kɛ nɔmimaa akɛ mɔ ko fata mɛi 144,000 lɛ ahe lɛ?\n3 Ani esa akɛ gwantɛŋi krokomɛi lɛ ale mɛi fɛɛ ni afɔ amɛ mu ni yɔɔ ŋmɛnɛ lɛ agbɛ́i? Dabi. Mɛni hewɔ? Ejaakɛ wɔnyɛŋ wɔwie kɛ nɔmimaa akɛ mɛi ni afɔ amɛ mu lɛ ateŋ mɔ fɛɛ mɔ nine baashɛ ejuromɔnɔ lɛ nɔ.  (Kwɛmɔ shishigbɛ niŋmaa ni yɔɔ sane lɛ naagbee lɛ.) Eyɛ mli akɛ Nyɔŋmɔ ehala amɛ akɛ amɛbaaya ŋwɛi moŋ, shi ja amɛye anɔkwa kɛyawula shi dani amɛnine baashɛ amɛjuromɔnɔ lɛ nɔ. Satan le enɛ, ni no hewɔ ebɔɔ mɔdɛŋ akɛ ebaatsɔ “amale gbalɔi” anɔ elaka amɛ lɛ. (Mateo 24:24) Kristofoi ni afɔ amɛ mu lɛ diɛŋtsɛ po nyɛŋ awie kɛ nɔmimaa akɛ amɛnine baashɛ amɛjuromɔnɔ lɛ nɔ. Esa akɛ amɛmɛ kɛyashi Yehowa diɛŋtsɛ baahã amɛle faŋŋ akɛ, amɛji anɔkwafoi. Enɛ ji nɔ ni atsɛɔ lɛ naagbee naasɔomɔ lɛ. Yɛ mɛi ni gboiɔ dani “amanehulu kpeteŋkpele” lɛ baaje shishi lɛ agbɛfaŋ lɛ, Yehowa sɔoɔ amɛnaa nɔ ni ji naagbee nɔ dani amɛgboiɔ. Yɛ mɛi ni eshwɛ lɛ agbɛfaŋ lɛ, ebaafee nakai be ni eshwɛ fioo ni amanehulu kpeteŋkpele lɛ baaje shishi.—Kpojiemɔ 2:10; 7:3, 14.\nYesu ji wɔ-Hiɛnyiɛlɔ, ni esa akɛ wɔnyiɛ lɛ pɛ esɛɛ\n4. Kɛ́ wɔnyɛŋ wɔle mɛi fɛɛ ni afɔ amɛ mu ni yɔɔ shikpɔŋ lɛ nɔ ŋmɛnɛ lɛ agbɛ́i lɛ, belɛ, te wɔbaafee tɛŋŋ ‘wɔkɛ amɛ aya’ lɛ?\n4 Kɛ́ wɔnyɛŋ wɔle mɛi fɛɛ ni afɔ amɛ mu ni yɔɔ shikpɔŋ lɛ nɔ ŋmɛnɛ lɛ agbɛ́i lɛ, belɛ, te gwantɛŋi krokomɛi lɛ baafee tɛŋŋ ‘amɛkɛ amɛ aya’ lɛ? Biblia lɛ wie yɛ “hii nyɔŋma” lɛ ahe akɛ, amɛbaamɔ “Yudanyo kome atade naamuu mli, amɛaakɛɛ: Wɔkɛ nyɛ aaatee; ejaakɛ wɔnu akɛ Nyɔŋmɔ kɛ nyɛ yɛ!” Ŋmalɛ lɛ tsĩ Yudanyo kome tã. Shi wɔle akɛ akɛ wiemɔ ni ji “nyɛ” lɛ tsuɔ nii ahãa mɛi pii. Ni tsɔɔ akɛ, Yudanyo kome lɛ damɔ shi kɛhã kuu ko, ni ji mɛi fɛɛ ni afɔ amɛ mu lɛ. Gwantɛŋi krokomɛi lɛ nuɔ ŋmalɛ nɛɛ shishi, ni no hewɔ amɛkɛ kuu nɛɛ feɔ ekome kɛsɔmɔɔ Yehowa lɛ. Ehe ehiaaa ni amɛle kuu nɛɛ mli bii lɛ ateŋ mɔ fɛɛ mɔ gbɛ́i, ni amɛnyiɛ amɛ fɛɛ amɛsɛɛ. Yesu ji wɔ-Hiɛnyiɛlɔ, ni Biblia lɛ kɛɔ akɛ, esa akɛ wɔnyiɛ lɛ pɛ esɛɛ.—Mateo 23:10.\nTE ESA AKƐ MƐI NI AFƆ AMƐ MU LƐ AFEE AMƐNII AMƐHÃ TƐŊŊ?\n5. Mɛɛ kɔkɔbɔɔ esa akɛ mɛi ni afɔ amɛ mu lɛ kɛ hiɛdɔɔ asusu he? Ni mɛni hewɔ esa akɛ amɛfee nakai?\n5 Esa akɛ mɛi ni afɔ amɛ mu lɛ kɛ hiɛdɔɔ asusu kɔkɔbɔɔ ni yɔɔ 1 Korintobii 11:27-29 lɛ he. (Kanemɔ.) Mɛni baatsɔɔ akɛ mɔ ko ni afɔ lɛ mu lɛ ‘miiye aboloo lɛ ni eenu wain lɛ bɔ ni esaaa’? Kɛ́ eyeee Yehowa anɔkwa, ni wekukpãa kpakpa bɛ ekɛ lɛ teŋ, ni fɛɛ sɛɛ lɛ, eye aboloo lɛ ni enu wain lɛ yɛ Kaimɔ lɛ shishi lɛ, belɛ eeye ni eenu bɔ ni esaaa. (Hebribii 6:4-6; 10:26-29) Kɔkɔbɔɔ nɛɛ yɛ hiɛdɔɔ waa, ni esa akɛ ekai mɛi fɛɛ ni afɔ amɛ mu lɛ akɛ, esa akɛ amɛye anɔkwa kɛyawula shi, kɛjeee nakai lɛ, amɛnine shɛŋ ‘juromɔnɔ ni ji ŋwɛi tsɛmɔ ní Nyɔŋmɔ tsɔɔ Kristo Yesu nɔ etsɛɔ amɛ lɛ nɔ.’—Filipibii 3:13-16.\n6. Te esa akɛ Kristofoi ni afɔ amɛ mu lɛ afee amɛnii amɛhã tɛŋŋ?\n6 Paulo kɛɛ Kristofoi ni afɔ amɛ mu lɛ akɛ: “Mi, ní miji gboklɛfonyo yɛ Nuŋtsɔ lɛ mli lɛ, miikpa nyɛ fai ni nyɛnyiɛ bɔ ni sa tsɛmɔ ni aŋɔtsɛ nyɛ lɛ.” Mɛɛ sui esa akɛ amɛjie lɛ kpo be ni amɛfeɔ nakai lɛ? Paulo tsɔɔ mli akɛ: “Yɛ heshibaa kɛ mlijɔlɛ fɛɛ mli, yɛ tsuishitoo mli, ní nyɛná tsui nyɛhãhãa nyɛhe yɛ suɔmɔ mli, ni nyɛbɔa mɔdɛŋ waa nyɛhiɛa ekomefeemɔ ní nyɛtsɔ mumɔ lɛ nɔ nyɛná lɛ mli, yɛ toiŋjɔlɛ ni ji kpãa ni fiɔ nyɛ efeɔ nyɛ ekome lɛ mli.” (Efesobii 4:1-3) Yehowa mumɔ krɔŋkrɔŋ lɛ hãa etsuji baa amɛhe shi, ehãaa amɛwo amɛhe nɔ. (Kolosebii 3:12) No hewɔ lɛ, esaaa akɛ mɛi ni afɔ amɛ mu lɛ nuɔ he akɛ amɛhi fe mɛi krokomɛi. Ejaakɛ amɛle akɛ, kɛ́ afɔ mɔ ko mu lɛ, no etsɔɔɔ akɛ Yehowa ehã lɛ mumɔ krɔŋkrɔŋ lɛ babaoo fe etsuji krokomɛi ni eshwɛ lɛ. Agbɛnɛ hu, esaaa akɛ amɛnuɔ he akɛ amɛnuɔ Biblia lɛ shishi jogbaŋŋ fe mɔ fɛɛ mɔ. Ekaba kɔkɔɔkɔ akɛ mɔ ko ni afɔ lɛ mu lɛ baakɛɛ mɛi krokomɛi akɛ afɔ amɛ mu, ni no hewɔ lɛ esa akɛ amɛye aboloo lɛ ni amɛnu wain lɛ eko yɛ Kaimɔ lɛ shishi. Mɛi ni afɔ amɛ mu lɛ baa amɛhe shi, ni amɛkpɛlɛɔ nɔ akɛ, Yehowa pɛ ji mɔ ni yɔɔ hegbɛ akɛ ehalaa mɛi kɛhã ŋwɛi hiɛnɔkamɔ lɛ.\n7, 8. Mɛni esaaa akɛ Kristofoi ni afɔ amɛ mu lɛ kpaa gbɛ? Ni mɛni hewɔ?\n7 Eji hegbɛ kpele ni mɛi ni afɔ amɛ mu lɛ ená akɛ amɛbaaya ŋwɛi. Shi esaaa akɛ amɛkpaa gbɛ akɛ mɛi kɛ woo srɔto ko baahã amɛ yɛ hegbɛ nɛɛ ni amɛná lɛ hewɔ. (Efesobii 1:18, 19; kanemɔ Filipibii 2:2, 3.) Be ni Yehowa fɔ amɛ mu lɛ, etswaaa he adafi etsɔɔɔ je lɛ fɛɛ. No hewɔ lɛ, esaaa akɛ efeɔ amɛ naakpɛɛ akɛ, jeee mɛi fɛɛ baahe aye amrɔ nɔŋŋ akɛ afɔ amɛ mu. Biblia lɛ woɔ wɔ ŋaa akɛ, kɛ́ mɔ ko kɛɛ Nyɔŋmɔ ehala lɛ kɛhã nitsumɔ krɛdɛɛ ko lɛ, esaaa akɛ wɔheɔ nɔ ni ewieɔ lɛ wɔyeɔ oya nɔŋŋ. (Kpojiemɔ 2:2) Mɛi ni afɔ amɛ mu lɛ kpaaa gbɛ akɛ mɛi kɛ amɛ baaye yɛ gbɛ krɛdɛɛ nɔ. No hewɔ lɛ, kɛ́ amɛmiijie amɛhe shi amɛmiitsɔɔ mɔ ko lɛ, ehe ehiaaa ni amɛtsĩɔ tã amɛtsɔɔ mɔ lɛ akɛ afɔ amɛ mu. Ni yɛ anɔkwale mli lɛ, ekolɛ ehe ebahiaŋ po ni amɛtsĩ tã amɛtsɔɔ mɔ ko mɔ ko. Kɛfata he lɛ, esaaa akɛ amɛshwãa yɛ nibii wuji ni amɛbaatsu yɛ ŋwɛi lɛ ahe.—1 Korintobii 1:28, 29; kanemɔ 1 Korintobii 4:6-8.\n8 Kristofoi ni afɔ amɛ mu lɛ ateŋ mɔ ko mɔ ko ebuuu ehe akɛ eji kuu krɛdɛɛ ko mli nyo. Enɛ hewɔ lɛ, jeee mɛi krokomɛi ni afɔ amɛ mu lɛ pɛ amɛkɛbɔɔ. Moŋ lɛ, amɛkɛ amɛnyɛmimɛi Kristofoi lɛ fɛɛ bɔɔ. Ehe ehiaaa ni amɛyatao Kristofoi krokomɛi ni afɔ amɛ mu ni amɛkɛ amɛ asusu amɛmufɔɔ lɛ he, loo amɛkɛ amɛ afee ekome kɛkase Biblia lɛ. (Galatiabii 1:15-17) Kɛ́ mɛi ni afɔ amɛ mu lɛ tse kui ni tamɔ nɛkɛ lɛ, ekɛ mligbalamɔi baaba asafo lɛ mli. Ni ebaatsɔɔ akɛ, amɛmiite shi amɛmiiwo mumɔ krɔŋkrɔŋ lɛ. Ejaakɛ mumɔ krɔŋkrɔŋ lɛ ji nɔ ni yeɔ ebuaa Nyɔŋmɔ webii lɛ koni toiŋjɔlɛ kɛ ekomefeemɔ ahi amɛteŋ.—Kanemɔ Romabii 16:17, 18.\nTE ESA AKƐ OKƐ AMƐ AYE OHÃ TƐŊŊ?\n9. Mɛni hewɔ esa akɛ okwɛ jogbaŋŋ yɛ bɔ ni okɛ mɛi ni yeɔ aboloo lɛ ni amɛnuɔ wain lɛ yɛ Kaimɔ lɛ shishi lɛ yeɔ hãa lɛ he? (Kwɛmɔ akrabatsa ni ji “ Suɔmɔ ‘Efeee Nii ni Bulɛ Bɛ He.’”)\n9 Te esa akɛ okɛ nyɛmimɛi ni afɔ amɛ mu lɛ aye ohã tɛŋŋ? Yesu kɛɛ ekaselɔi lɛ akɛ: “Nyɛ fɛɛ lɛ, nyɛmimɛi ji nyɛ.” Kɛkɛ ni ekɛfata he akɛ: “Mɔ fɛɛ mɔ ni wóɔ ehe nɔ lɛ abaaba lɛ shi, ni mɔ fɛɛ mɔ ni baa ehe shi lɛ abaawó enɔ.” (Mateo 23:8-12) No hewɔ lɛ, kɛ́ mɔ ko fata Kristo nyɛmimɛi ni afɔ amɛ mu lɛ ahe jio, efataaa amɛhe jio lɛ, esaaa akɛ wɔkɛ woo srɔto ko hãa lɛ. Eji anɔkwale akɛ, Biblia lɛ woɔ wɔ hewalɛ ni wɔkase asafoŋ onukpai lɛ ahemɔkɛyeli, shi ewieee akɛ wɔwó adesa ko akɛ wɔhiɛnyiɛlɔ. (Hebribii 13:7) Biblia lɛ kɛɔ hu akɛ, Kristofoi komɛi sa “woo toi enyɔ.” Shi kadimɔ akɛ, jeee mu ni afɔ amɛ lɛ hewɔ akɛɛ amɛsa woo lɛ. Moŋ lɛ, bɔ ni ‘amɛkwɛɔ wɔnɔ jogbaŋŋ,’ kɛ bɔ ni ‘amɛtsuɔ nii waa yɛ wiemɔ kɛ nitsɔɔmɔ mli’ lɛ hewɔ. (1 Timoteo 5:17) Kɛ́ wɔjie mɛi ni afɔ amɛ mu lɛ ayi fe nine loo wɔnya amɛhe fe nine lɛ, ebaanyɛ egba amɛnaa waa, loo ehã amɛwo amɛhe nɔ po. (Romabii 12:3) Ni ekã shi faŋŋ akɛ, wɔteŋ mɔ ko mɔ ko sumɔŋ ni efee nɔ ko ni baanyɛ atɔ̃tɔ̃ Kristo nyɛmimɛi ni afɔ amɛ mu lɛ ateŋ mɔ ko nane!—Luka 17:2.\nTe esa akɛ okɛ mɛi ni yeɔ aboloo lɛ ni amɛnuɔ wain lɛ yɛ Kaimɔ lɛ shishi lɛ aye ohã tɛŋŋ? (Kwɛmɔ kuku 9-11)\n10. Mɛni wɔbaanyɛ wɔfee kɛtsɔɔ akɛ wɔbuɔ mɛi ni Yehowa efɔ amɛ mu lɛ?\n10 Mɛni wɔbaanyɛ wɔfee kɛtsɔɔ akɛ wɔbuɔ mɛi ni Yehowa efɔ amɛ mu lɛ? Esaaa akɛ wɔbiɔ amɛ bɔ ni fee ni afɔ amɛ mu. Enɛ jeee wɔhe sane; amɛ kɛ Yehowa teŋ sane ni. (1 Tesalonikabii 4:11; 2 Tesalonikabii 3:11) Agbɛnɛ hu, esaaa akɛ wɔnáa jwɛŋmɔ lɛ akɛ mɛi ni afɔ amɛ mu lɛ ahefatalɔi, amɛfɔlɔi, loo amɛwekumɛi krokomɛi hu fata mɛi ni afɔ amɛ mu lɛ ahe. Mufɔɔ lɛ, akɛfɔɔɔ mɔ, ni asaŋ jeee gbalashihilɛ nɔ atsɔɔ anáa. (1 Tesalonikabii 2:12) Kɛfata he lɛ, esaaa akɛ wɔbiɔ saji ni baanyɛ awo mɛi awerɛho. Akɛ nɔkwɛmɔnɔ lɛ, esaaa akɛ wɔbiɔ mɔ ko ni afɔ lɛ mu lɛ ŋa loo ewu bɔ ni enuɔ he ehãa kɛji esusu bɔ ni shihilɛ baafee yɛ jeŋ hee lɛ mli, be ni ehefatalɔ lɛ bɛ shikpɔŋ nɛɛ nɔ dɔŋŋ lɛ he. Wɔle akɛ, bɔ fɛɛ bɔ ni fee lɛ, yɛ jeŋ hee lɛ mli lɛ, Yehowa baahã ‘nɔ fɛɛ nɔ ní hiɛ kã atɔ kɛ nii ní etaoɔ.’—Lala 145:16.\n11. Kɛ́ ‘wɔnya mɛi ahe’ fe nine lɛ, mɛɛ oshãra ebaanyɛ ekɛba?\n11 Kɛ́ wɔbuuu mɛi ni afɔ amɛ mu lɛ akɛ amɛhe hiaa fe mɛi krokomɛi lɛ, ebuɔ wɔhe. Yɛ mɛɛ gbɛ nɔ? Biblia lɛ ehã wɔle akɛ, “amale nyɛmimɛi” baanyɛ abote asafo lɛ mli, ni amɛteŋ mɛi komɛi po baanyɛ akɛɛ akɛ afɔ amɛ mu. (Galatiabii 2:4, 5; 1 Yohane 2:19) Agbɛnɛ hu, mɛi ni afɔ amɛ mu lɛ ateŋ mɛi komɛi baanyɛ akpa Yehowa jamɔ. (Mateo 25:10-12; 2 Petro 2:20, 21) No hewɔ lɛ, kɛ́ ‘wɔnya mɛi ahe’ fe nine, mɛi ni afɔ amɛ mu jio, mɛi ni ale jogbaŋŋ yɛ asafo lɛ mli jio, mɛi ni kɛ afii pii esɔmɔ Yehowa jio lɛ, ebaanyɛ etsɔ̃ wɔ tsɔne. Wɔsɛɛ, kɛ́ ekolɛ, mɛi nɛɛ eyayeee Yehowa anɔkwa loo amɛshi asafo lɛ, wɔbaayanyiɛ amɛsɛɛ. Ni no baanyɛ ahã wɔhemɔkɛyeli lɛ agbɔjɔ, loo wɔkpa Yehowa sɔɔmɔ po.—Yuda 16, shishigbɛ niŋmaa.\nANI ESA AKƐ WƆGBA WƆHE NAA YƐ MƐI ABƆ NI YEƆ KAIMƆ LƐ HE OKADI NIBII LƐ EKO LƐ HE?\n12, 13. Mɛni hewɔ esaaa akɛ wɔyeɔ wɔtsui yɛ mɛi abɔ ni yeɔ Kaimɔ lɛ he okadi nibii lɛ eko lɛ he lɛ?\n12 Be ko ni eho lɛ, daa afi lɛ, mɛi ni yeɔ Kaimɔ lɛ he okadi nibii lɛ ayifalɛ lɛ nɔ gbɔɔ. Shi nyɛsɛɛ nɛɛ, etamɔ nɔ ni daa afi lɛ, amɛyi miifa moŋ. Ani esa akɛ wɔye wɔtsui yɛ enɛ he? Dabi. Hã wɔkwɛ nɔ hewɔ.\n13 “Yehowa le mɛi ni ji enii lɛ.” (2 Timoteo 2:19) Yehowa le mɛi ni efɔ amɛ mu lɛ fɛɛ. Shi mɛi ni kaneɔ mɛi ni yeɔ Kaimɔ lɛ he okadi nibii lɛ nyɛŋ atsɔɔ mɛi ni afɔ amɛ mu lɛɛlɛŋ kɛ mɛi ni afɔko amɛ mu. No hewɔ lɛ, mɛi komɛi ni afɔko amɛ mu, shi amɛ amɛsusuɔ akɛ afɔ amɛ mu lɛ, fata mɛi ni akaneɔ lɛ ahe. Mɛi komɛi yɛ ni amɛyeɔ aboloo lɛ ni amɛnuɔ wain lɛ eko, kɛkɛ lɛ, sɛɛ mli lɛ amɛkpa. Mɛi komɛi hu yɛ ni amɛyɛ jwɛŋmɔŋ loo henumɔŋ naagba, ni no hewɔ lɛ, efeɔ amɛ akɛ amɛkɛ Kristo baaye nɔ yɛ ŋwɛi. Nibii nɛɛ fɛɛ hãa wɔnaa akɛ, wɔnyɛŋ wɔtsɔɔ mɛi abɔ ni afɔ amɛ mu ni yɔɔ shikpɔŋ lɛ nɔ lolo.\n14. Mɛni Biblia lɛ kɛɔ yɛ mɛi ni afɔ amɛ mu ni baahi shikpɔŋ lɛ nɔ be ni amanehulu kpeteŋkpele lɛ baaje shishi lɛ ayifalɛ lɛ he?\n14 Mɛi ni afɔ amɛ mu ni Yesu baaŋɔ kɛya ŋwɛi kɛ́ eba lɛ, baajɛ shikpɔŋ lɛ nɔ hei srɔtoi babaoo. Biblia lɛ kɛɔ akɛ, Yesu baatsu “ebɔfoi lɛ kɛ tɛtɛrɛmantɛrɛ gbɛɛmɔ ni naa wa, ni amɛbaabua ehalamɔbii lɛ anaa kɛaajɛ kɔɔyɔi ejwɛ lɛ anɔ, kɛjɛ ŋwɛi naagbeehe kome kɛyashi naagbeehe kroko.” (Mateo 24:31) Biblia lɛ hãa wɔleɔ hu akɛ, mɛi ni afɔ amɛ mu lɛ ateŋ mɛi fioo baahi shikpɔŋ lɛ nɔ yɛ naagbee gbii lɛ amli. (Kpojiemɔ 12:17) Shi etsɔɔɔ mɛi abɔ ni afɔ amɛ mu ni baashwɛ be ni amanehulu kpeteŋkpele lɛ baaje shishi.\n15, 16. Mɛni esa akɛ wɔhã ehi wɔjwɛŋmɔŋ yɛ bɔ ni Yehowa halaa mɛi 144,000 lɛ he?\n15 Yehowa baanyɛ ahala mɛi kɛhã ŋwɛi hiɛnɔkamɔ lɛ be fɛɛ be ni esumɔɔ. (Romabii 8:28-30) Yehowa bɔi mɛi ni afɔ amɛ mu lɛ halamɔ yɛ Yesu shitee lɛ sɛɛ. Eeenyɛ efee akɛ, klɛŋklɛŋ afii 100 lɛ mli Kristofoi lɛ fɛɛ fata mɛi ni afɔ amɛ mu lɛ ahe. Kɛjɛ no sɛɛ aahu kɛbashi naagbee gbii lɛ je shishi lɛ, mɛi fioo ko pɛ ji mɛi ni Yehowa fɔ amɛ mu. Mɛni hewɔ? Ejaakɛ mɛi ni kɛɛ Kristofoi ji amɛ yɛ nakai beiaŋ lɛ ateŋ mɛi babaoo ehiii shi yɛ Kristo tsɔɔmɔi lɛ anaa. Wɔbaanyɛ wɔkɛ mɛi fioo ni afɔ amɛ mu yɛ nakai beiaŋ lɛ ato “ŋmaa” ni Yesu wie akɛ ekɛ jwɛi lɛ fɛɛ baada lɛ he. (Mateo 13:24-30) Yɛ naagbee gbii nɛɛ amli lɛ, Yehowa miiya nɔ eehala mɛi akɛ mɛi 144,000 lɛ mli bii.  (Kwɛmɔ shishigbɛ niŋmaa ni yɔɔ sane lɛ naagbee lɛ.) No hewɔ lɛ, kɛ́ ekpɛ eyiŋ akɛ ebaahala mɛi komɛi be ni eshwɛ fioo ni naagbee lɛ baaba lɛ, mɛni hewɔ esa akɛ egba wɔnaa? Ani wɔle nii fe Yehowa? (Yesaia 45:9; Daniel 4:35; kanemɔ Romabii 9:11, 16.)  (Kwɛmɔ shishigbɛ niŋmaa ni yɔɔ sane lɛ naagbee lɛ.) Esa akɛ wɔkwɛ jogbaŋŋ ni wɔkafee wɔnii tamɔ nitsulɔi ni bɔi tɔkemɔ yɛ nyɔmɔwoo ni amɛnuŋtsɔ lɛ kɛhã nitsulɔi komɛi ni ba be ni eshwɛ fioo ni abaagbe nitsumɔ lɛ naa lɛ he lɛ.—Kanemɔ Mateo 20:8-15.\n16 Jeee mɛi fɛɛ ni yɔɔ hiɛnɔkamɔ akɛ amɛbaaya ŋwɛi lɛ fata mɛi ni feɔ “nyɔŋ anɔkwafo kɛ hiɛshikalɔ lɛ” ahe. (Mateo 24:45-47) Taakɛ Yehowa kɛ Yesu fee yɛ klɛŋklɛŋ afii 100 lɛ mli lɛ, ŋmɛnɛ lɛ, amɛmiitsɔ mɛi fioo ko pɛ nɔ amɛmiitsɔɔ mɛi pii nii. Kristofoi ni hi shi yɛ klɛŋklɛŋ afii 100 lɛ mli lɛ ateŋ mɛi fioo komɛi pɛ Yehowa kɛtsu nii kɛŋma Kristofoi A-Hela Ŋmalɛi lɛ. Ni ŋmɛnɛ lɛ, Kristofoi ni afɔ amɛ mu lɛ ateŋ mɛi fioo ko pɛ ji mɛi ni ekɛ nitsumɔ ewo amɛdɛŋ akɛ, amɛhã ewebii lɛ “niyenii yɛ be ni sa mli.”\n17. Mɛni okase?\n17 No hewɔ lɛ, mɛni wɔkase? Wɔkase akɛ, Yehowa ekpɛ eyiŋ akɛ, ebaahã ewebii lɛ ateŋ mɛi komɛi ahi shi kɛya naanɔ yɛ shikpɔŋ lɛ nɔ, ni ebaahã mɛi komɛi hu ayafata Yesu he yɛ ŋwɛi, ni amɛkɛ lɛ aye nɔ akɛ maŋtsɛmɛi. Yehowa baajuro etsuji fɛɛ, ekɔɔɔ he eko kɛ́ amɛfata mɛi ni feɔ “Yudanyo” lɛ ahe, loo amɛfata mɛi ni feɔ “hii nyɔŋma” lɛ ahe. Ehã amɛ fɛɛ mlai kome too lɛ nɔŋŋ, ni eesumɔ ni amɛye anɔkwa kɛyawula shi. Esa akɛ amɛ fɛɛ amɛba amɛhe shi, ni amɛfee ekome kɛsɔmɔ lɛ. Esa akɛ amɛ fɛɛ amɛfee bɔ fɛɛ bɔ ni amɛaanyɛ ni amɛhã toiŋjɔlɛ aya nɔ ahi asafo lɛ mli. Naagbee lɛ miibɛŋkɛ, no hewɔ lɛ, nyɛhãa wɔ fɛɛ wɔyaa nɔ wɔsɔmɔa Yehowa, ni wɔya nɔ wɔnyiɛ Kristo sɛɛ akɛ tooku kome.\n^  (kuku 3) Yɛ nɔ ni awie yɛ Lala 87:5, 6 lɛ naa lɛ, wɔsɛɛ lɛ, eeenyɛ efee akɛ Nyɔŋmɔ baahã wɔle mɛi fɛɛ ni kɛ Yesu yeɔ maŋtsɛ yɛ ŋwɛi lɛ agbɛ́i.—Romabii 8:19.\n^  (kuku 15) Bɔfoi 2:33 lɛ hãa wɔleɔ akɛ, Yesu nɔ Yehowa tsɔɔ efɔseɔ mumɔ krɔŋkrɔŋ lɛ eshwieɔ mɛi anɔ. Shi, Yehowa ji mɔ ni halaa mɛi lɛ.\n^  (kuku 15) Kɛ́ ootao ole enɛ he saji babaoo lɛ, kwɛmɔ “Sanebimɔi ni Jɛ Kanelɔi Adɛŋ” ni je kpo yɛ May 1, 2007, Buu-Mɔɔ lɛ, baafa 30-31.\nSuɔmɔ “Efeee Nii ni Bulɛ Bɛ He”\nBɔfo Paulo ŋma akɛ: “Suɔmɔ toɔ etsui shi ni emli hi. Suɔmɔ yeee awuŋa. Efeee fuu, efeee pupuupu, efeee nii ni bulɛ bɛ he, etaooo lɛ diɛŋtsɛ enɔ.” (1 Korintobii 13:4, 5) Kɛ́ awie yɛ mɔ ko he akɛ, eefee nɔ ko ni bulɛ bɛ he lɛ, etsɔɔ akɛ, nɔ ni efeɔ lɛ, afeee yɛ mɛi ateŋ. No hewɔ lɛ, Biblia lɛ miihã wɔle akɛ, kɛ́ wɔyɛ wɔnyɛmimɛi lɛ ateŋ lɛ, esa akɛ wɔkwɛ wɔwiemɔ kɛ wɔnifeemɔ jogbaŋŋ, koni wɔkafee nɔ ko ni baagba amɛnaa. Ni akɛ, kɛ́ wɔfee nakai lɛ, etsɔɔ akɛ wɔsumɔɔ amɛ.\nBɔ ni wɔkɛ mɛi ni nyiɛ hiɛ yɛ asafo lɛ mli lɛ yeɔ wɔhãa lɛ baanyɛ atsɔɔ kɛji wɔsumɔɔ amɛ loo wɔsumɔɔɔ amɛ. Bei komɛi lɛ, nyɛmimɛi komɛi ni ale jogbaŋŋ basaraa wɔsafo lɛ, loo amɛkɛ wɔ yaa kpeei wuji. Nyɛmimɛi nɛɛ ateŋ mɛi komɛi ji, kpokpaa nɔkwɛlɔi, mɛi ni sɔmɔɔ yɛ Betel, Nitsumɔhe Nine Ajinafoi Akuu mli bii, Gbɛtsɔɔmɔ Kuu lɛ mli bii, loo mɛi ni sɔmɔɔ akɛ yelikɛbualɔi kɛhã Gbɛtsɔɔmɔ Kuu lɛ. Wɔmiisumɔ ni wɔjie bulɛ kpo wɔtsɔɔ nyɛmimɛi nɛɛ kɛ amɛŋamɛi, ni tɔmɔ ko kwraa bɛ he. Wɔteŋ mɔ ko mɔ ko sumɔŋ ni efee enii tamɔ Diotrefe. Diotrefe hereee nyɛmimɛi ni basara esafo lɛ hiɛmɛɛ, ejaakɛ ebuuu amɛ. (3 Yohane 9, 10) Shi kɛ́ wɔhere nyɛmimɛi nɛɛ jogbaŋŋ po lɛ, wɔnifeemɔi komɛi baanyɛ atsɔɔ akɛ wɔbuuu amɛ. Yɛ mɛɛ gbɛ nɔ?\nKɛ́ nyɛmimɛi nɛɛ basara wɔ lɛ, wɔbaanyɛ wɔŋa amɛ ni wɔkɛ amɛ agba sane. Shi, esaaa akɛ wɔkɛ amɛ yeɔ tamɔ bɔ ni akɛ mɛi ni ehe gbɛ́i yɛ je lɛ mli lɛ yeɔ lɛ, ejaakɛ no baatsɔɔ akɛ wɔbuuu amɛ. Akɛ nɔkwɛmɔnɔ lɛ, dani wɔbaasha amɛ mfoniri lɛ, esa akɛ wɔbi amɛ gbɛ dã. Esaaa akɛ wɔshaa amɛ mfoniri be ni amɛhiɛ bɛ amɛhe nɔ, tamɔ be ni amɛmiiye nii loo amɛmiifee nɔ kroko. Wɔkɛ wɔ-Bibliai kɛ wɔwoji eyahaŋ amɛ akɛ amɛŋma amɛgbɛ́i loo amɛwaonaa gbɛ́i amɛwo mli. Agbɛnɛ hu, esaaa akɛ wɔfeɔ gidigidi loo wɔkɛ mɛi peleɔ mfonirishamɔ he, ookɛɛ nɔ ni kɛ́ wɔkɛ amɛ shaaa mfoniri lɛ, nɔ ko baafee wɔ. Kɛ́ mɔ hee ko eba kpee lɛ shishi, ni ena ni wɔmiifee nɛkɛ lɛ, mɛni ebaasusu? No hewɔ lɛ, kɛ́ wɔsumɔɔ wɔnyɛmimɛi lɛ, wɔfeŋ nibii ni atsĩtsĩi tã nɛɛ. Moŋ lɛ, wɔbaafee wɔnii yɛ gbɛ ni baahã ana akɛ, wɔbuɔ amɛ, wɔle nɔ hewɔ ni amɛba kpee lɛ, ni wɔhiɛ sɔɔ deŋme ni amɛgboɔ amɛhãa wɔ lɛ.\nMɛni baaye abua ni wɔle bɔ ni esa akɛ wɔkɛ nyɛmimɛi nɛɛ aye ahã? Klɛŋklɛŋ lɛ, esa akɛ wɔhã ehi wɔjwɛŋmɔŋ akɛ, Yehowa ji mɔ ni esa akɛ wɔŋɔ anunyam wɔhã. (Kpojiemɔ 4:11) Nɔ ni ji enyɔ lɛ, eyɛ mli akɛ wɔmiisumɔ ni wɔjie bulɛ kpo wɔtsɔɔ nyɛmimɛi nɛɛ kɛ amɛŋamɛi lɛ moŋ, shi esaaa akɛ wɔkɛ amɛ yeɔ tamɔ bɔ ni akɛ mɛi ni ehe gbɛ́i yɛ je lɛ mli lɛ yeɔ hãa lɛ. Wɔnyɛmimɛi ji amɛ, ni amɛmiisumɔ ni wɔkɛ amɛ aye nakai. (Mateo 23:8) Nɔ ni ji etɛ lɛ, esa akɛ wɔkai nɔ ni Yesu tsɔɔ wɔ lɛ. Etsɔɔ wɔ akɛ: “Nɔ fɛɛ nɔ ni nyɛtaoɔ akɛ mɛi afee ahã nyɛ lɛ, esa akɛ nyɛ hu nyɛfee nakai nɔŋŋ nyɛhã amɛ.” (Mateo 7:12) Kɛ́ wɔhã otii nɛɛ hi wɔjwɛŋmɔŋ lɛ, wɔbaajie suɔmɔ kpo, ni ‘wɔfeŋ nii ni bulɛ bɛ he.’\nHii nyɔŋma lɛ kɛɛ ‘amɛkɛ Yudanyo kome lɛ baaya’: Gwantɛŋi krokomɛi lɛ kɛ mɛi ni afɔ amɛ mu lɛ efee ekome kɛmiisɔmɔ Yehowa. Amɛbuuu mɛi ni afɔ amɛ mu lɛ akɛ amɛhiɛnyiɛlɔi, amɛnyaaa amɛhe fe nine, ni amɛjieee amɛyi fe nine hu. Moŋ lɛ, amɛsumɔɔ amɛ, amɛbuɔ amɛ, ni amɛkɛ amɛ yeɔ akɛ amɛnyɛmimɛi


KANEMƆ YƐ Amharic Bicol Blɔfo Brazil Mumuii Awiemɔ Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hiligaynon Hungary Igbo Iloko Italia Korea Myanmar Ndebele Ngabere Norway Ossetia Poland Portuguese (Brazil) Quechua (Bolivia) Rarotongan Romania Russia Mumuii Awiemɔ Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain\nMƐNI tsirɛ nuu ko ní kplaŋ kɛjɛ Nyɔŋmɔjamɔ ní akɛtsɔse lɛ lɛ he lɛ ni eku esɛɛ kɛba ekoŋŋ? Te fee tɛŋŋ ni oblanyo ko ná tsɛ ni baasumɔ lɛ ní etao ewala beaŋ fɛɛ lɛ? Kanemɔ nɔ ni mɛi nɛɛ yɔɔ kɛɛmɔ lɛ.\n“Esa Akɛ Maku Sɛɛ Kɛba Yehowa Ŋɔɔ.”—ELIE KHALIL\nBE NI AFƆ LƐ: 1976\nMAŊ NƆ NI EJƐ: CYPRUS\nMITSUTSU SHIHILƐ: Afɔ mi yɛ Cyprus, shi mida yɛ Australia. Mifɔlɔi ji Yehowa Odasefoi, ni amɛfee bɔ fɛɛ bɔ ni amɛbaanyɛ koni amɛdũ suɔmɔ kɛha Yehowa, kɛ e-Wiemɔ ni ji Biblia lɛ amɛwo mimli. Shi beni mishɛ afii 13 kɛmiimɔ afii 19 afii lɛ amli lɛ, mibɔi atua tsemɔ. Mijuɔ shi kɛjeɔ kpo gbɛkɛgbɛkɛ ni mikɛ oblahii kɛ oblayei krokomɛi yakpeɔ. Wɔjuɔ mɛi atsɔji, ni enɛ ha wɔná naagbai krokomɛi babaoo.\nShishijee mli lɛ, akɛni mishe gbeyei akɛ mawo mifɔlɔi amli la hewɔ lɛ, mifeɔ nibii nɛɛ kɛteɔ. Shi fiofio lɛ, nakai gbeyeishemɔ lɛ fɛɛ laaje. Mikɛ mɛi ni ye mi onukpa ní sumɔɔɔ Yehowa bɔ, ni amɛná minɔ hewalɛ gbonyo. Naagbee lɛ, mikɛɛ mifɔlɔi akɛ mikɛ amɛjamɔ lɛ bɛ nɔ ko feemɔ dɔŋŋ. Amɛná tsui amɛha mi, ni amɛbɔ mɔdɛŋ akɛ amɛbaaye amɛbua mi, shi mikpoo amɛyelikɛbuamɔi lɛ fɛɛ. Amɛtsui kumɔ waa diɛŋtsɛ.\nMifã kɛshi shĩa, ni no sɛɛ lɛ, mibɔi tsofai kɛnitsumɔ yɛ gbɛ ni ejaaa nɔ, aahu po akɛ mibɔi wii babaoo dũmɔ, ni mihɔɔ hu. Mikɛ mihe wo jeŋba sha mli, ni mikɛ bei babaoo yashwɛɔ mihiɛ gbɛkɛgbɛkɛ yɛ hiɛtserɛjiemɔhei. Agbɛnɛ hu, mibatsɔ mɔ ní tsui shaa lɛ waa. Kɛ́ mɔ ko wie loo efee nɔ ko ni misumɔɔɔ lɛ, mimli fũɔ waa, ni bei pii lɛ mibolɔɔ miwoɔ mɛi, ni mimamɔɔ amɛ atswɛrɛ. Kɛ́ makɛɛ lɛ, mifee nibii fɛɛ ni mile akɛ esaaa akɛ Kristofonyo feɔ.\nBƆ NI BIBLIA LƐ TSAKE MISHIHILƐ: Mikɛ oblanyo ko ní mikɛ lɛ fɛɛ wɔkɛ tsofai tsuɔ nii yɛ gbɛ ni ejaaa nɔ lɛ bɔ kpaakpa, ni epapa je mli beni oblanyo lɛ ji gbekɛ fioo. Bei pii lɛ, wɔshĩɔ kpe gbɛkɛgbɛkɛ kɛgbaa sane. Bei komɛi kɛ́ wɔmiigba sane gbɛkɛ lɛ, efɔseɔ etsuiŋ ni egbaa mi bɔ ni ehiɛ tseɔ epapa ehaa. Akɛni mile gbohiiashitee he hiɛnɔkamɔ lɛ kɛjɛ migbekɛbiiashi tɔ̃ɔ hewɔ lɛ, mibɔi lɛ Yesu he sane gbaa—akɛ etee gbohii ashi, ni ewo shi akɛ ebaatee mɛi ni egboi lɛ ashi ekoŋŋ wɔsɛɛ. (Yohane 5:28, 29) Mikɛɔ lɛ akɛ: “Bo lɛ feemɔ he mfoniri okwɛ, akɛ okɛ opapa ekpe ekoŋŋ. Wɔ fɛɛ wɔbaanyɛ wɔhi shi kɛya naanɔ yɛ Paradeiso yɛ shikpɔŋ lɛ nɔ.” Nakai wiemɔi lɛ ta minaanyo lɛ tsuiŋ waa.\nBei komɛi hu lɛ, minaanyo lɛ wóɔ saji tamɔ naagbee gbii lɛ loo Triniti tsɔɔmɔ lɛ anɔ. Mitsɔɔ lɛ ŋmalɛi srɔtoi ni tsɔɔ anɔkwalei ni kɔɔ Yehowa Nyɔŋmɔ, Yesu, kɛ naagbee gbii lɛ ahe lɛ yɛ lɛ diɛŋtsɛ e-Biblia lɛ mli. (Yohane 14:28; 2 Timoteo 3:1-5) Babaoo ní mikɛ minaanyo lɛ gbaa Yehowa he sane lɛ, babaoo ní misusuɔ Yehowa he.\nFiofio lɛ, Biblia mli anɔkwale dumɔwui ní mifɔlɔi gbo deŋme kɛdũ amɛwo mimli ní ekwɛ̃ko lɛ bɔi kwɛ̃ɛ agbɛnɛ. Ákɛ nɔkwɛmɔnɔ lɛ, bei komɛi kɛ́ mikɛ minanemɛi lɛ yɛ hiɛtserɛjiemɔhe ko ní wɔkɛ tsofai miitsu nii yɛ gbɛ ni ejaaa nɔ lɛ, nɔŋŋ kɛkɛ lɛ Yehowa he susumɔi ebayi mijwɛŋmɔ mli. Minanemɛi lɛ ateŋ babaoo kɛɔ akɛ amɛsumɔɔ Nyɔŋmɔ, shi amɛnifeemɔ etsɔɔɔ nakai kwraa. Akɛni misumɔɔɔ ni mitamɔɔ amɛ hewɔ lɛ, mibayɔse nɔ ni esa akɛ mafee. Esa akɛ maku sɛɛ kɛba Yehowa ŋɔɔ.\nAnɔkwa, esoro wiemɔ, ni esoro efeemɔ. Tsakemɔi lɛ ekomɛi waaa kɛhaaa mi; mikpa tsofai kɛnitsumɔ yɛ gbɛ ni ejaaa nɔ ni etɔɔɔ mi tsɔ. Mikɛ mitsutsu nanemɛi lɛ hu kpa bɔɔ, ni mikɛ Kristofoi asafoŋ onukpa ko bɔi Biblia lɛ kasemɔ.\nShi ewa waa kɛha mi akɛ mafee tsakemɔi komɛi. No mli lɛ ewa waa kɛha mi akɛ maye mimlifu nɔ. Bei komɛi lɛ, mimiaa mihiɛ saŋŋ, shi nɔŋŋ kɛkɛ lɛ misaa miyawu mitsutsu ŋmɔtɔ lɛ ekoŋŋ. Kɛ́ ebalɛ nakai lɛ, egbaa minaa waa, ni minuɔ he akɛ misaaa. Akɛni minijiaŋ je wui hewɔ lɛ, miyana asafoŋ onukpa ni kɛ mi kaseɔ Biblia lɛ. Etoɔ etsui shi ehaa mi, ni ejieɔ mlihilɛ kpo etsɔɔ mi, ni ebafee hewalɛwoo jɛɛhe diɛŋtsɛ kɛha mi. Be ko lɛ, eha mikane sane ko yɛ Buu-Mɔɔ lɛ mli ni kɔɔ nɔ hewɔ ni esaaa akɛ mɔ nijiaŋ jeɔ wui lɛ he. * Ekɛ mi susu nibii komɛi ní manyɛ mafee kɛ́ mina akɛ mimli miitao afu lɛ ahe. Miha nakai sane lɛ hi mijwɛŋmɔŋ, ni misɔle miha Yehowa babaoo, ni fiofio lɛ, minyɛ miye mimlifu nɔ. Naagbee lɛ, abaptisi mi akɛ Yehowa Odasefonyo yɛ April 2000. Mifɔlɔi ná miishɛɛ waa.\nBƆ NI MINÁ HE SƐƐ: Amrɔ nɛɛ, miyɛ toiŋjɔlɛ kɛ henilee kpakpa, ejaakɛ mile akɛ amrɔ nɛɛ, mikɛ tsofai kɛ jeŋba sha buleee mihe dɔŋŋ. Yɛ nitsumɔ mli jio, Kristofoi akpeeiyaa jio, loo hiɛtserɛjiemɔ mli jio lɛ, miyɛ miishɛɛ babaoo fe tsutsu lɛ. Miyɛ hiɛnɔkamɔ kpakpa.\nMiida Yehowa shi waa akɛ eha mifɔlɔi lɛ tee nɔ amɛye amɛbua mi ni amɛhiɛ kpaaa minɔ. Misusuɔ nɔ ni Yesu wie yɛ Yohane 6:44 lɛ hu he waa. Ekɛɛ akɛ: “Mɔ ko nyɛŋ aba miŋɔɔ, akɛ ja tsɛ lɛ ni tsu mi lɛ gbala lɛ dã.” Le ni mile akɛ Yehowa ji mɔ ni gbala mi, ni no ha minyɛ miku misɛɛ kɛba eŋɔɔ lɛ taa mitsuiŋ waa.\n“Mishwe Akɛ Maná Tsɛ.”—MARCO ANTONIO ALVAREZ SOTO\nBE NI AFƆ LƐ: 1977\nMƆ NI EJI TSUTSU: RƆK LALATSWALƆI AKUU KO MLI NYO\nMITSUTSU SHIHILƐ: Minyɛ ji mɔ ni kwɛ mi yɛ Punta Arenas, ni ji maŋ fɛofɛo ko ni yɔɔ Strait of Magellan, ní bɛŋkɛ South America wuoyigbɛ lɛ. Mimami kɛ mipapa gbála mli beni miye afii enumɔ, ni no ha minu he akɛ akpoo mi. Mishwe akɛ maná tsɛ.\nNo mli lɛ, Yehowa Odasefoi kɛ mimami kaseɔ Biblia lɛ, ni ekɛ mi yaa Kristofoi asafoŋ kpeei yɛ Maŋtsɛyeli Asa lɛ nɔ. Shi misumɔɔɔ kpeei nɛɛ yaa kwraa, ni bei babaoo lɛ kɛ́ wɔnyiɛ gbɛ kɛmiiya lɛ, mifóɔ ni mikɛ mihe tswiaa shi. Beni miye afii 13 lɛ, mikpa kpeei lɛ yaa kwraa.\nNo beaŋ lɛ mibasumɔ lala waa, ni mina hu akɛ mihe esa waa kɛ lamɔ. Beni miyeɔ afii 15 lɛ, miitswa rɔk lalai ni naa wa ni jieɔ awuiyeli yi yɛ gbijurɔyelii ashishi, daanumɔhei, kɛ henaabuamɔi krokomɛi ashishi. Mikɛ lalatswalɔi ni he esa jogbaŋŋ bɔ, ni no ha mibasumɔ lala henɔ ko ni atsɛɔ lɛ classical music lɛ waa. Mibɔi lala kasemɔ yɛ lalakasemɔhe ko ni yɔɔ wɔmaŋ lɛ mli lɛ. Beni miye afii 20 lɛ, mifã kɛtee Santiago, ni ji maŋtiase lɛ mli, koni miyatsa minikasemɔ nɔ. Mitee nɔ mikɛ lalatswalɔi akui fee ekome kɛtswa rɔk lalai ni naa wa ni jieɔ awuiyeli yi.\nBe nɛɛ mli fɛɛ lɛ, minuɔ he akɛ mibɛ miishɛɛ. Bɔni afee ni mikanu he nakai lɛ, mitɔɔ dãa, ni mikɛ mɛi ni mikɛtswaa lala ní miŋɔ amɛ akɛ miweku lɛ kɛ tsofai tsuɔ nii yɛ gbɛ ni ejaaa nɔ. Mibatsɔ mɔ ní ebuuu saa, ni kɛ́ mipue ni ona mi nɔŋŋ lɛ, obaana nakai. Miwoɔ atadei diji, mito tsɛŋ, ni miha miyitsɔi tsa kusuu aahu kɛbashi mihɛ sɛɛ.\nMinifeemɔi lɛ haa bei pii lɛ mɛi kɛ mi nɔɔ, ni polisifoi mɔɔ mi. Be ko beni mitɔ dãa lɛ, miyatutua kuu ko ni kɛ tsofai tsuɔ nii yɛ gbɛ ni ejaaa nɔ ní miigba mi kɛ minanemɛi lɛ anaa lɛ. Mɛi nɛɛ tsoo mi blɛŋtɛŋŋ ni mikadaa kpɔ.\nShi nɔ ni dɔ mi fe fɛɛ lɛ ji nɔ ni minanemɛi ni mikɛyaa kɛbaa lɛ fee mi lɛ. Be ko lɛ, mibaná mile akɛ minaanyo fe fɛɛ lɛ kɛ mijɔle lɛ etee nɔ amɛhɔlɔ shi afii abɔ, ni minanemɛi krokomɛi lɛ fɛɛ le shi amɛkɛɛɛ mi. Enɛ ha mitsui kumɔ waa.\nMifã kɛtee Punta Arenas ekoŋŋ, ni mibɔi lala tsɔɔmɔ kɛ saŋkutswaa yɛ jɛmɛ. Mitee nɔ mikɛ lalatswalɔi akui fee ekome kɛtswa rɔk lalai ni naa wa ni jieɔ awuiyeli yi, ni wɔrikɔɔdiɔ. Mikɛ oblayoo fɛofɛo ko ní atsɛɔ lɛ Sussan kpe, ni mikɛ lɛ hi shi, shi jeee akɛ wɔbote gbalashihilɛ mli. Sɛɛ mli lɛ, Sussan ná ele akɛ emami heɔ Triniti tsɔɔmɔ lɛ eyeɔ, shi mi lɛ miheee miyeee. Ebi mi akɛ: “No hewɔ lɛ, mɛni ji anɔkwale lɛ?” Mikɛɛ lɛ akɛ, mile akɛ Triniti tsɔɔmɔ lɛ ji amale tsɔɔmɔ, shi minyɛŋ majɛ Biblia lɛ mli magbala mli matsɔɔ lɛ. Shi mile mɛi ni baanyɛ agbala mli amɛtsɔɔ lɛ. Mikɛɛ lɛ akɛ Yehowa Odasefoi baanyɛ atsɔɔ lɛ anɔkwale lɛ kɛjɛ Biblia lɛ mli. Kɛkɛ ni mifee nɔ ko ni mifeko eko afii abɔ nɛ—misɔle miha Nyɔŋmɔ kɛha yelikɛbuamɔ.\nGbii fioo komɛi asɛɛ lɛ, mina nuu ko ní etamɔ nɔ ni mile lɛ, ni mibi lɛ kɛ́ eji Yehowa Odasefonyo. Eyɛ mli akɛ mihesaamɔ lɛ wo ehe gbeyei moŋ, shi ejɛ mlihilɛ mli eha misanebimɔi ni kɔɔ kpeei yɛ Maŋtsɛyeli Asa lɛ nɔ lɛ he lɛ ahetoo. Sane nɛɛ ní wɔgba lɛ ha miná nɔmimaa akɛ aha misɔlemɔ lɛ hetoo. Mitee Maŋtsɛyeli Asa lɛ nɔ ni miyata sɛɛ kwraa koni mɔ ko akayoo mi. Shi mɛi babaoo yoo mi—amɛkai beni miji gbekɛ fioo ní mibaa asafoŋ kpeei lɛ. Amɛhere mi hiɛmɛɛ, ni amɛkɛ hedɔɔ fua mi, ni no ha mitsui nyɔ mimli waa. Minu he oookɛɛ miba shĩa. Beni mina nuu ni kɛ mi kase Biblia lɛ beni miji gbekɛ fioo lɛ, mikpa lɛ fai koni ekɛ mi akase Biblia lɛ ekoŋŋ.\nBƆ NI BIBLIA LƐ TSAKE MISHIHILƐ: Be ko lɛ, mikane Abɛi 27:11 lɛ ni kɛɔ akɛ: “Mibi, feemɔ ohe nilelɔ, ní oha mitsui anyɔ mimli.” Le ní miná mile akɛ adesa ni bɛ nɔ ko mli lɛ baanyɛ aha Bɔlɔ lɛ tsui anyɔ emli lɛ ta mitsuiŋ waa. Enɛ ha miyɔse akɛ Yehowa ji Tsɛ ní mitao lɛ miwala beaŋ fɛɛ lɛ!\nMiisumɔ waa akɛ masa miŋwɛi Tsɛ lɛ hiɛ, ní mafee esuɔmɔnaa nii, shi tsofai kɛnitsumɔ kɛ dãanumɔ eŋɔ mi nom afii abɔ. Mibanu Yesu wiemɔi ni yɔɔ Mateo 6:24 lɛ ni kɛɔ akɛ “mɔ ko nyɛŋ nuŋtsɔmɛi enyɔ asɔmɔ” lɛ shishi. Beni mimiaa mihiɛ koni mafee tsakemɔi yɛ mishihilɛ mli lɛ, mibana nɔ ni shishitoo mla ni yɔɔ 1 Korintobii 15:33 lɛ tsɔɔ lɛ diɛŋtsɛ. Jɛmɛ kɛɛ: “Naanyobɔɔ fɔŋ fiteɔ jeŋba kpakpa.” Mibayɔse akɛ kɛ́ mitee nɔ mikɛ nanemɛi gbohii lɛ bɔ, ní mitsa nɔ mitee hei ni wɔshwɛɔ wɔhiɛ yɛ lɛ, no lɛ minyɛŋ makpa minifeemɔi gbohii lɛ. Ŋaawoo ní Biblia lɛ kɛhaa lɛ yɛ faŋŋ: Esa akɛ mafee bɔ fɛɛ ni manyɛ ni matsi mihe kɛjɛ nibii ni tɔ̃tɔɔ minane lɛ ahe.—Mateo 5:30.\nAkɛni misumɔɔ lala waa hewɔ lɛ, ebawa waa kɛha mi akɛ mikɛ rɔk lalai ní jieɔ awuiyeli yi lɛ aaafo tako mli. Shi nanemɛi ni miná yɛ asafo lɛ mli lɛ ye amɛbua mi, ni fiofio lɛ, minyɛ mikpa kwraa. Mikpa dãanumɔ shɛii lɛ, ni mikpa tsofai kɛnitsumɔ lɛ hu. Miku miyitsɔi, mishɛ mitsɛŋ, ni mikpa atadei diji lɛ woo. Beni mikɛɛ Sussan akɛ miitao maku miyitsɔi lɛ, ehiɛ fee lɛ yaa aahu akɛ etao akɛ ele nɔ ni miyafeɔ yɛ Maŋtsɛyeli Asa lɛ nɔ. Ekɛɛ akɛ, “Mikɛ bo miiya ní mayakwɛ nɔ kwraa ni afeɔ yɛ Maŋtsɛyeli Asa lɛ nɔ!” Akɛni enya nibii ni eyana yɛ jɛmɛ lɛ ahe waa hewɔ lɛ, etsɛɛɛ kwraa ni lɛ hu ebɔi Biblia lɛ kasemɔ. Sɛɛ mli lɛ, mikɛ Sussan bote gbalashihilɛ mli. Yɛ afi 2008 lɛ, abaptisi wɔ akɛ Yehowa Odasefoi. Eŋɔɔ wɔnaa waa akɛ amrɔ nɛɛ wɔkɛ mimami efee ekome kɛmiisɔmɔ Yehowa.\nBƆ NI MINÁ HE SƐƐ: Miye mihe kɛjɛ jeŋ ni haaa mɔ aná anɔkwa miishɛɛ nɛɛ, kɛ nanemɛi fɔji lɛ hu ahe. Misumɔɔ lala lolo, shi amrɔ nɛɛ mihalaa mli. Mikɛ niiashikpamɔi ni miná lɛ woɔ miwekumɛi, kɛ mɛi krokomɛi, titri lɛ oblahii kɛ oblayei aŋaa. Miisumɔ ni maye mabua amɛ koni amɛna akɛ nibii ni yɔɔ je nɛɛ mli lɛ baanyɛ afee tamɔ nɔ ni amɛhi aahu, shi yɛ naagbee lɛ obaana akɛ amɛji “tumu nɔ nii.”—Filipibii 3:8.\nMiná nanemɛi ni yeɔ anɔkwa yɛ Kristofoi asafo lɛ mli, he ni suɔmɔ kɛ toiŋjɔlɛ babaoo yɔɔ lɛ. Nɔ ni fe fɛɛ lɛ, akɛni mitsi mibɛŋkɛ Yehowa hewɔ lɛ, miná mi-Tsɛ.\n^ kk. 14 Sane ni ji “Omanyeyeli Kɛtsɔ Hiɛmiamɔ Nɔ” lɛ je kpo yɛ February 1, 2000, Buu-Mɔɔ lɛ mli, baafa 4-6.\n“Yehowa ji mɔ ni gbala mi, ni no ha minyɛ miku misɛɛ kɛba eŋɔɔ”


22 Ni etsɔɔ mi wala nu faa ko ni mli tse tamɔ kristalo, ní miijɛ Nyɔŋmɔ maŋtsɛ sɛi lɛ kɛ Gwantɛŋbi lɛ maŋtsɛ sɛi lɛ mli 2 miiho kɛmiitsɔ maŋ lɛ gbɛjegbɛ titri lɛ teŋ. Wala tsei ni woɔ yibii shii nyɔŋma kɛ enyɔ yɛ faa lɛ toi biɛ kɛ biɛ, nyɔɔŋ fɛɛ nyɔɔŋ nɔ lɛ, amɛwoɔ yibii. Ni tsei lɛ ayibai lɛ akɛtsaa jeŋmaji lɛ. 3 Ni loomɔ ko loomɔ ko bɛ dɔŋŋ. Shi Nyɔŋmɔ maŋtsɛ sɛi lɛ kɛ Gwantɛŋbi lɛ maŋtsɛ sɛi lɛ baahi maŋ lɛ mli, ni enyɔji lɛ baaŋɔ sɔɔmɔ krɔŋŋ amɛhã lɛ; 4 ni amɛbaana ehiɛ, ni egbɛ́i baahi amɛhiɛŋtsei anɔ. 5 Agbɛnɛ hu, je enaŋ yɛ jɛmɛ, ni kane la loo hulu la he ehiaŋ amɛ, ejaakɛ Yehowa* Nyɔŋmɔ baatso akɛ la ehã amɛ, ni amɛbaaye nɔ akɛ maŋtsɛmɛi kɛya naanɔi anaanɔ. 6 Ekɛɛ mi akɛ: “Wiemɔi nɛɛ yɛ mli* ni anɔkwale ni; hɛɛ, Yehowa,* Nyɔŋmɔ ní kɛ mumɔ tsirɛ gbalɔi lɛ, etsu eŋwɛibɔfo lɛ koni ebatsɔɔ enyɔji lɛ nibii ni sa akɛ aba mli oya nɔŋŋ. 7 Naa! miiba oya. Mɔ fɛɛ mɔ ni yeɔ wolokpo* nɛɛ mli gbalɛ wiemɔi lɛ anɔ lɛ yɛ miishɛɛ.” 8 Anɔkwa, mi Yohane, ji mɔ ni nu ni na nibii nɛɛ. Be ni minu ni mina lɛ, miho migbee shi koni majá yɛ ŋwɛibɔfo lɛ ni tsɔɔ mi nibii nɛɛ naji anaa. 9 Shi ekɛɛ mi akɛ: “Kwɛmɔ jogbaŋŋ! Kaafee nakai! Bo kɛ onyɛmimɛi lɛ, ni ji gbalɔi lɛ, kɛ mɛi ni yeɔ wolokpo nɛɛ mli wiemɔi lɛ anɔ lɛ anaanyo nyɔŋ kɛkɛ ji mi. Já Nyɔŋmɔ.” 10 Esaa ekɛɛ mi akɛ: “Kaasɔo wolokpo nɛɛ mli gbalɛ wiemɔi lɛ anaa, ejaakɛ be ni ato lɛ ebɛŋkɛ. 11 Mɔ ni ejaaa lɛ, eya nɔ efee nii ni ejaaa, ni mɔ ni ewo ehe muji lɛ, eya nɔ ewo ehe muji; shi mɔ ni ji jalɔ lɛ, eya nɔ efee jalɛ nii, ni mɔ ni ji mɔ krɔŋkrɔŋ lɛ, eya nɔ efee mɔ krɔŋkrɔŋ. 12 “‘Naa! miiba oya, ni mihiɛ juromɔnɔ ni mikɛhãa lɛ yɛ midɛŋ, koni mato mɔ fɛɛ mɔ najiaŋ yɛ enitsumɔ naa. 13 Miji Alfa lɛ kɛ Omega lɛ,* klɛŋklɛŋ mɔ lɛ kɛ naagbee mɔ lɛ, shishijee lɛ kɛ naagbee lɛ. 14 Mɛi ni fɔɔ amɛtadei yuuyui lɛ ahe, koni amɛná hegbɛ kɛya wala tsei lɛ ahe, ní amɛnyɛ amɛtsɔ maŋ lɛ agbói lɛ amli kɛbote maŋ lɛ mli lɛ yɛ miishɛɛ. 15 Maŋ lɛ sɛɛ lɛ, jɛmɛ gbei* lɛ kɛ mɛi ni kɛ mumɔi shãraa kɛ mɛi ni kɛ amɛhe woɔ bɔlɛnamɔ jeŋba sha* mli kɛ gbɔmɔgbelɔi lɛ kɛ amagajalɔi lɛ kɛ mɔ fɛɛ mɔ ni sumɔɔ amale ní emaleɔ hu lɛ yɔɔ.’ 16 “‘Mi Yesu, mitsu mibɔfo* lɛ koni ebaye nibii nɛɛ ahe odase etsɔɔ nyɛ yɛ asafoi lɛ ahewɔ. Miji David shishifã lɛ kɛ eseshi lɛ kɛ leebi ŋulami ní kpɛɔ lɛ.’” 17 Ni mumɔ lɛ kɛ ayemforo lɛ yaa nɔ kɛɔ akɛ, “Ba!” ni mɔ fɛɛ mɔ ni nuɔ lɛ akɛɛ, “Ba!” ni mɔ fɛɛ mɔ ni kumai yeɔ lɛ lɛ eba; mɔ fɛɛ mɔ ni sumɔɔ lɛ, ebayɛ wala nu lɛ yaka. 18 “Miiye mɔ fɛɛ mɔ ni nuɔ wolokpo nɛɛ mli gbalɛ wiemɔi lɛ odase akɛ: Kɛ́ mɔ ko kɛ nɔ ko fata nibii nɛɛ ahe lɛ, Nyɔŋmɔ baaŋɔ haomɔi ni aŋmala yɛ wolokpo nɛɛ mli lɛ afata he ahã lɛ; 19 ni kɛ́ mɔ ko jie nɔ ko kɛjɛ wolokpo nɛɛ mli gbalɛ wiemɔi lɛ amli lɛ, Nyɔŋmɔ baajie egbɛfaŋnɔ kɛjɛ wala tsei lɛ amli kɛ agbɛnɛ hu kɛjɛ maŋ krɔŋkrɔŋ lɛ mli, nibii ni aŋmala amɛhe saji yɛ wolokpo nɛɛ mli lɛ. 20 “Mɔ ni yeɔ nibii nɛɛ ahe odase lɛ kɛɔ akɛ, ‘Hɛɛ, miiba oya.’” “Amen! Ba, Nuŋtsɔ Yesu.” 21 Nuŋtsɔ Yesu duromɔ lɛ kɛ mɛi krɔŋkrɔŋi lɛ ahi shi.\n^ Ni tsɔɔ akɛ, mɛi ni kɛ amɛhe woɔ nifeemɔi ni ji nihiinii yɛ Nyɔŋmɔ hiɛ lɛ amli.\n^ Aloo “miŋwɛibɔfo.”


Eliya Ha We Nɛ Ní Yayahi Nɛ Ya Nɔ ɔ Nɛ Jɔ̃ E Kɔni Mi | Moo Kase A Hemi Kɛ Yemi ɔ\nMUNYUHI NƐ KƆƆ HƐ MI MUNYU Ɔ HE Ta Nɛ A Hwu Nɛ Tsake Je ɔ Mi Si Himi\nMUNYUHI NƐ KƆƆ HƐ MI MUNYU Ɔ HE Nɔ Tutuutu Nɛ́ Ngɔ Ta Kɛ Nɔ́ Nami Kɛ Ba\nMo Je Kristo—Matsɛ Nɛ Hɛ Mi Ngɛ Nyami ɔ Yi!\nMo Nya Tobi ɔ Yo Kpeemi ɔ He!\nYehowa—Wa Nɔ́ Halɔ Kɛ Wa He Bulɔ\nYehowa—Wa Huɛ Nɛ Pe Kulaa\nMOO KASE A HEMI KƐ YEMI Ɔ E Ha We Nɛ Ní Yayahi Nɛ Ya Nɔ ɔ Nɛ Jɔ̃ E Kɔni Mi\nHwɔɔmi Mɔ | February 2014\nKANE NGƐ Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Kisonge Kongo Korean Latvian Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nyaneka Nzema Otetela Pangasinan Papiamento (Aruba) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Xhosa Yoruba Zande Zulu\nMOO KASE A HEMI KƐ YEMI Ɔ\nE Ha We Nɛ Ní Yayahi Nɛ Ya Nɔ ɔ Nɛ Jɔ̃ E Kɔni Mi\nELIYA nyɛɛ kɛ gu Yordan Dɔgba a mi. E je Horeb Yoku ɔ nɔ nɛ e kɛ e hɛ mi tsɔɔ yiti je. E nyɛɛ otsihi abɔ. Amlɔ nɛ ɔ, e ba su e ma mi ngɛ Israel. E na kaa tsakemihi fuu ba ngɛ e ma a mi. Hiɔmi nɛ nɛ́ be kɛkɛɛ ɔ ha nɛ níhi puɛ, se amlɔ nɛ ɔ, hiɔmi bɔni nɛmi, nɛ níhi tsake. Gbo nyu je sisi, nɛ ngmɔ huli bɔni ngmɔ peemi. Eko ɔ, enɛ ɔ ha nɛ gbalɔ ɔ ná bua jɔmi. Se nihi nɛ a ngɛ ma a mi ɔ a he nɛ e ngɛ susue titli. Huɛ bɔmi kpakpa ko be a kɛ Yehowa a kpɛti. Loloolo ɔ, Baal jami pɔhe ngɛ ma a mi, nɛ Eliya ngɛ nítsumihi fuu nɛ e ma tsu. *\nNgɛ Abel Mehola ma a kasa nya a, Eliya na ngmɔ ngua ko nɛ a ngɛ pee. E na na kuhi 24 nɛ a bla mɛ enyɔɔnyɔ kɛ ngɛ hue. Nyumu ko ngɛ na kuuhi enyɔ nɛ kpɛ se ɔ kudɔe. Eliya ngɛ jamɛ a nyumu ɔ hlae. Nyumu ɔ biɛ ji Elisha. Lɛ nɛ Yehowa hla kaa e ba ye Eliya se. Eko ɔ, Eliya suɔ wawɛɛ kaa e maa na nyumu nɛ ɔ, ejakaa be ko ɔ, e susu kaa lɛ nɔ kake too pɛ nɛ e ngɛ Mawu anɔkuale yee.—1 Matsɛmɛ 18:22; 19:14-19.\nAnɛ e dɔ Eliya kaa e maa ngɔ e nítsumi ɔmɛ eko kɛ wo nɔ ko dɛ, aloo e dɔ lɛ kaa hwɔɔ se ko ɔ, nɔ kpa ko ma ba ye e se lo? Wa li, nɛ wa be nyɛe maa tsɔɔ hu kaa eko ɔ, e susu jamɛ a ní ɔmɛ a he. Ngɛ anɔkuale mi ɔ, “nɔmlɔ adesa ji lɛ kaa wɔ nɔuu.” (Yakobo 5:17) Baiblo ɔ de ke: “Eliya je e tade klɔii ɔ ngɛ e he, nɛ e ngɔ wo Elisha.” (1 Matsɛmɛ 19:19) Eko ɔ, a kɛ jijɔ aloo apletsi he womi nɛ pee Eliya tade klɔii ɔ nɛ. Eliya tade klɔii tsɔɔ kaa Yehowa hla lɛ, nɛ e kɛ nítsumi klɛdɛɛ ko wo e dɛ. Tade ɔ nɛ Eliya ngɔ wo Elisha a hɛɛ sisi numi pɔtɛɛ ko. Eliya je e tsui mi nɛ e kplɛɛ fami nɛ Yehowa fã lɛ kaa e ya hla Elisha konɛ e ye e se ɔ nɔ. Eliya ngɛ hɛ kɛ nɔ fɔmi ngɛ Mawu mi nɛ e bu lɛ tue.\nEliya ba e he si nɛ e hla Elisha kaa e se yelɔ\nNiheyo ɔ hu suɔ wawɛɛ kaa e maa ye bua gbalɔ nɔmoyo ɔ. Elisha ba yi Eliya se amlɔ nɔuu. Mohu ɔ, e ba e he si nɛ e piɛɛ Eliya he kɛ tsu ní. Pee se ɔ, a ba le lɛ kaa “Eliya tsɔlɔ.” (2 Matsɛmɛ 3:11) Hyɛ bɔnɛ Eliya bua maa jɔ ha kaa e na tsɔlɔ ko nɛ maa ye bua lɛ! Eko ɔ, nyumu enyɔ nɛ ɔmɛ ba pee huɛmɛ nɛ nyu bi ngɛ a kpɛti. Atsinyɛ jemi ko be he kaa he wami nɛ a wo a sibi ɔ ha nɛ a nyɛ da ní yayahi nɛ nihi pee ngɛ ma a mi ɔ nya. Nɔ́ nɛ hí pe kulaa ji kaa Matsɛ Ahab yiwutso ní peepee ɔ ya hɛ mi.\nAnɛ nɔ ko ye mo sane nɛ dɛ hyɛ lo? Akɛnɛ wa ngɛ je yaya nɛ ɔ mi heje ɔ, nihi pee wa ti nihi fuu nɔ́ yaya hyɛ. Ke o ná huɛ ko nɛ e suɔ Mawu ɔ, e ma nyɛ maa ye bua mo konɛ o nyɛ nɛ o da ní yayahi nɛ nihi peeɔ ɔ a nya. Jehanɛ se hu ɔ, o ma nyɛ maa kase níhi fuu kɛ je hemi kɛ yemi nɛ Eliya je kpo kɛ da ní yayamihi a nya a mi.\n“TEE SI NƐ O YA MATSƐ AHAB NGƆ”\nEliya kɛ Elisha bɔ mɔde wawɛɛ kaa a ma ha nɛ huɛ bɔmi kpakpa nɛ hi ma mi bimɛ ɔmɛ kɛ Mawu a kpɛti. E ngɛ heii kaa a tsɔse gbali kpahi. Eko ɔ, a to sukuu ko he blɔ nya ha mɛ. Se pee se ɔ, Yehowa ha Eliya nítsumi kpa. Yehowa de lɛ ke: “Tee si nɛ o ya Matsɛ Ahab ngɔ ngɛ Samaria.” (1 Matsɛmɛ 21:18) Mɛni Ahab pee?\nMatsɛ ɔ ji hemi kɛ yemi kualɔ momo, nɛ e pee ní yayamihi kulaa pe Israel matsɛmɛ nɛ a sɛ e hlami ɔ. E ngɔ Yezebel, nɛ e ha nɛ Baal jami he si ngɛ ma a mi. Matsɛ ɔ nitsɛ hu kɛ e he wo Baal jami ɔ mi. (1 Matsɛmɛ 16:31-33) Ke a ngɛ Baal jae ɔ, kusumi komɛ nɛ a peeɔ ɔ kɔɔ fɔmi, ajuama bɔmi, kɛ jokuɛwi nɛ a kɛ mɛ sãa afɔle ɔ he. Jehanɛ se hu ɔ, lingmi nɛ ɔ pɛ nɛ Ahab gbo Yehowa nɔ tue. E kpataa we Siria matsɛ yiwutsotsɛ Benhadad hɛ mi kaa bɔnɛ Yehowa fã lɛ kaa e pee ɔ. E ngɛ heii kaa sika nɛ Ahab ma ná heje nɛ e bui Yehowa tue ɔ nɛ. (1 Matsɛmɛ, yi 20) Ahab kɛ Yezebel hɛ kɔ̃ɔ, nɛ a dii helo nya níhi fuu a se, nɛ a yi mi hu wa. Se amlɔ nɛ ɔ lɛɛ, a ní peepee ɔ hí kalemi.\nAhab ngɛ matsɛ we ngua ko ngɛ Samaria! E ngɛ matsɛ we ɔ eko hu ngɛ Yezreel. Kɛ je Samaria kɛ ya lejɛ ɔ kɛmi maa pee si tomi 23. Nabot pee wai ngmɔ ko ngɛ Ahab we ɔ kasa nya haa. Ahab hɛ kɔ̃ jamɛ a zugba a. Ahab tsɔ ya tsɛ Nabot kɛ ba e ngɔ nɛ e de Nabot kaa e jua wai ngmɔ ɔ ha lɛ, aloo e ma ha lɛ zugba kpa kɛ to nane mi. Se Nabot de lɛ ke: ‘Yehowa ngmɛ́ blɔ kaa ma ngɔ ye nɛmɛ a gbosi ní ɔ ngɔ ha mo.’ (1 Matsɛmɛ 21:3) Anɛ enɛ ɔ tsɔɔ kaa Nabot bui nɔ lo? Anɛ e susuu we níhi a he kɛ yɛ tsitsaa lo? Nihi fuu susu jã. Ngɛ anɔkuale mi ɔ, e kɛ Yehowa Mlaa a tsu ní. Yehowa Mlaa a ngmɛ́ blɔ kaa Israelbi nɛ a jua a weku gbosi ní kɛ ha nɔ ko konɛ e pee nɔ ɔ nɔ́ kulaa. (3 Mose 25:23-28) Nabot susu kaa e sɛ nɛ e gbo Mawu Mlaa a nɔ tue. E ngɛ hemi kɛ yemi kɛ kã, ejakaa e le kaa Ahab ma nyɛ maa gbe lɛ.\nNgɛ anɔkuale mi ɔ, Ahab susuu we Yehowa Mlaa a he. E je kɛ ho we mi ya kɛ “mi mi la, kɛ aywilɛho,” ejakaa e nine sui nɔ́ nɛ e ngɛ hlae ɔ nɔ. Wa kaneɔ ke: “E ho ya hwɔ si ngɛ e sa nɔ, nɛ e plɛ e hɛ mi ngɔ kpee gbogbo, nɛ e kua ní yemi.” (1 Matsɛmɛ 21:4) Benɛ Yezebel na kaa e huno ɔ mi mi fu ɔ, e to ga oya nɔuu konɛ e ha nɛ e nine nɛ su nɔ́ nɛ e ngɛ hlae ɔ nɔ. Enɛ ɔ ha nɛ e kpata weku ko nɛ peeɔ dami ní ɔ hɛ mi.\nKe o kane blɔ nɔ nɛ e gu kɛ ha nɛ Ahab nine su zugba nɛ ɔ nɔ ɔ, o maa na kaa e ji yo yiwutsotsɛ nitsɛnitsɛ. Manyɛ Yezebel le kaa Mawu Mlaa a tsɔɔ kaa ja a nu odase yeli enyɔ a nya mi munyu loko a ma nyɛ maa bu nɔ ko fɔ. (5 Mose 19:15) Enɛ ɔ he ɔ, e ngma sɛ womi ngɛ Ahab biɛ mi ya ha ma nimeli nɛ a ngɛ Yezreel ɔ konɛ a ya hla nimli enyɔ nɛ a ye odase kɛ si Nabot kaa e bɔ musu, lɔɔ he ɔ, e sa gbenɔ. E ga tsɔmi ɔ ye manye. “Yaka nimli enyɔ” ye odase kɛ si Nabot, nɛ a fiaa lɛ tɛ nɛ a gbe lɛ. Pi Nabot pɛ nɛ a gbe, a gbe e binyumu ɔmɛ hulɔ! * (1 Matsɛmɛ 21:5-14; 3 Mose 24:16; 2 Matsɛmɛ 9:26) Ahab ha nɛ e yo ɔ kpɔ he blɔ nɛ e ngɛ kaa wekuyi ɔ ngɛ e dɛ, nɛ e ha nɛ a gbe nihi nɛ a pee we yayami ko.\nMo susu bɔnɛ Eliya maa pee e ní ha benɛ Yehowa ha nɛ e le nɔ́ nɛ matsɛ ɔ kɛ manyɛ ɔ pee ɔ he nɛ o hyɛ. Ke yiwutsotsɛmɛ ngɛ nihi nɛ a pee we nɔ́ ko a hɛ mi kpatae ɔ, e ngɛ dɔmi wawɛɛ. (La 73:3-5, 12, 13) Mwɔnɛ ɔ, wa naa ní gbeyegbeyehi nɛ nihi peeɔ. Be komɛ ɔ, nihi nɛ a peeɔ ní yayami nɛ ɔmɛ ji nihi nɛ a deɔ ke a ji Mawu nanemi dali nɛ a he biɛ. Se eko ɔ, munyu nɛ ɔ maa wo wa bua. Baiblo ɔ ha nɛ wa le kaa Yehowa naa nɔ́ tsuaa nɔ́ nɛ ngɛ nɔ yae ɔ. Wa be nyɛe maa pee nɔ́ ko kɛ laa lɛ. (Hebribi 4:13) Mɛni e peeɔ ngɛ yiwutso ní peepeehi nɛ e naa a he?\n“YE HE NYƐLƆ, PE O NUU MI NƐ Ɔ?”\nYehowa tsɔ Eliya kɛ ho Ahab ngɔ ya. Mawu gba mi kpoo nɛ e de Eliya ke: “O maa na lɛ ngɛ Nabot wai ngmɔ ɔ mi.” (1 Matsɛmɛ 21:18) Benɛ Yezebel de Ahab kaa amlɔ nɛ ɔ wai ngmɔ ɔ peeɔ e nɔ́ ɔ, Ahab te si amlɔ kɛ ho ngmɔ ɔ mi ya. E li kulaa kaa Yehowa ngɛ lɛ hyɛe. Eko ɔ, benɛ e ngɛ ngmɔ ɔ mi nyɛe ɔ, e ngɛ bɔnɛ e ma plɛ kɛ dla ngmɔ ɔ kɛ pee abɔɔ nɛ ngɛ fɛu ngɛ e matsɛ we ɔ kasa nya ha a he susue. Se tlukaa a, Eliya ba hia si ngɛ lejɛ ɔ! Ahab hɛ mi tsake, nɛ e kɛ abofu bi Eliya ke: “Ye he nyɛlɔ, pe o nuu mi nɛ ɔ?”—1 Matsɛmɛ 21:20.\nNɔ́ nɛ Ahab de ɔ tsɔɔ níhi enyɔ nɛ e pee nɛ juɛmi be mi. Kekleekle ɔ, e bi Eliya ke, “Pe o nuu mi nɛ ɔ?” Jamɛ a munyu ɔ nɛ Ahab tu ɔ tsɔɔ kaa e susuu we Yehowa he. Yehowa “nuu” lɛ momo. Yehowa na kaa Ahab kɛ he blɔ nɛ e ngɛ kaa e peeɔ nɔ́ nɛ lɛ nitsɛ e suɔ ɔ tsu we ní ngɛ blɔ nɛ da nɔ, nɛ e bua jɔ Yezebel yiwutso ga tsɔmi ɔ he. Mawu na kaa Ahab bua jɔ helo nya níhi a he mohu pe nɛ e ma je mɔbɔ nami kpo, nɛ e maa ye dami sane, aloo nɛ e mi mi maa sã lɛ ngɛ nihi a he. Nɔ́ nɛ ji enyɔ ɔ, e tsɛ Eliya ke, “Ye he nyɛlɔ!” Enɛ ɔ tsɔɔ kaa Ahab ná ninyɛ kɛ ha Eliya. Eliya ji Yehowa Mawu huɛ nɛ e ma nyɛ maa ye bua Ahab konɛ e tu hɛ mi kpatami nɛ ma a nya fo.\nWa ma nyɛ maa kase nɔ́ ko kɛ je ní yayahi nɛ Ahab pee ɔ mi. E sa nɛ wa kai kaa Yehowa Mawu naa nɔ́ tsuaa nɔ́ nɛ wa peeɔ ɔ. Akɛnɛ e ji Tsɛ nɛ ngɛ suɔmi heje ɔ, ke wa ngɛ nɔ́ nɛ dɛ pee ɔ, e naa nɛ e suɔ kaa e maa ye bua wɔ nɛ wa tsake wa blɔ ɔ mɛ. E guu adesahi anɔkualetsɛmɛ nɛ a ji e huɛmɛ a nɔ kɛ yeɔ bua wɔ. Kaa bɔnɛ Eliya pee ɔ, jamɛatsɛmɛ ɔmɛ hu ngɔɔ Mawu munyu ɔ kɛ ya haa a nyɛmimɛ adesahi. E sɛ nɛ waa bu Mawu huɛmɛ kaa a ji wa hɛ nyɛli kɔkɔɔkɔ!—La 141:5.\nEliya ha Ahab heto ke: “Ee, i nuu mo.” E le kaa Ahab ji julɔ, kɛ nɔ gbelɔ, nɛ e tsɔ Yehowa Mawu hɛ mi atua. Eliya ná kã loko e nyɛ da nyumu yiwutsotsɛ nɛ ɔ hɛ mi! Eliya de Ahab ke Mawu ma kpata e hɛ mi ngɛ nɔ́ nɛ e pee ɔ heje. Yehowa le níhi nɛ ya nɔ ɔ tsuo. E na kaa Ahab weku ɔ yiwutso ní peepee ɔ ngɛ nihi sãe. Enɛ ɔ he ɔ, Eliya de Ahab ke, Mawu ma ‘kpata e hɛ mi,’ nɛ e be hae nɛ e bi ko nɛ ba ye tsɛ ngɛ e se hu. Yezebel hu a ma kpata e hɛ mi.—1 Matsɛmɛ 21:20-26.\nEliya susu kaa ke nihi pee yiwutso ní ɔ, a ma nyɛ maa ye a he. Mwɔnɛ ɔ, nihi fuu hu susuɔ jã. Baiblo ɔ mi amaniɛ bɔmi nɛ ɔ ha nɛ wa na kaa Yehowa Mawu naa nihi tsuo nɛ yaa nɔ ɔ, nɛ e tsuɔ he ní ngɛ be nɛ sa mi. E Munyu ɔ maa nɔ mi kɛ haa wɔ kaa be ko maa ba nɛ Mawu maa po ní yayamihi tsuo a se! (La 37:10, 11) Se eko ɔ, o ma bi ke: ‘Anɛ nihi a tue pɛ nɛ Mawu gblaa lo? Anɛ e naa nɔ mɔbɔ lo?’\n“O NA BƆNƐ AHAB BA E HE SI HA MI Ɔ?”\nEko ɔ, Eliya nya kpɛ e he ngɛ bɔnɛ Ahab pee e ní ngɛ Mawu kojomi sɛ gbi ɔ he ha a he. Baiblo ɔ de ke: “Benɛ Ahab nu munyu nɛ ɔmɛ ɔ, e hía e tade ɔmɛ, nɛ e bu kpekpe ya bo. E ha hwɔ, nɛ e kɛ kpekpe ya bo ɔ hwɔɔ si; nɛ ke e ngɛ nyɛe ɔ, e peeɔ kaa nɔ ko nɛ e nini je e nɔ.” (1 Matsɛmɛ 21:27) Anɛ Ahab tsake e tsui lo?\nKe e hí kulaa a, wa ma nyɛ ma de ke e pee tsakemi kpakpahi ngɛ e si himi mi. Ke nɔ ko woɔ e he nɔ, nɛ e peeɔ e he gbɔɔ kaa nɔ ko ji lɛ ɔ, e yee haa jamɛatsɛ ɔ kaa e maa ba e he si, se Ahab lɛɛ e ba e he si. Anɛ lɔɔ tsɔɔ kaa e pia e he niinɛ lo? Ha waa ngɔ nɔ́ nɛ Matsɛ Manase pee ɔ kɛ to nɔ́ nɛ Ahab pee ɔ he nɛ waa hyɛ. Manase ba ye tsɛ ngɛ Ahab gbenɔ se. Manase pee ní yayami nguanguahi pe Ahab. Benɛ Yehowa gbla Manase tue ɔ, Manase ba e he si nɛ e tsɛ Yehowa konɛ e ye bua lɛ. Manase pee ní kpahi hu kɛ piɛɛ he. E tsake e je mi bami, nɛ e ywia amagahi tsuo nɛ e puɛ ɔ. E bɔ mɔde kaa e ma sɔmɔ Yehowa, nɛ e wo nihi he wami konɛ mɛ hu a pee jã. (2 Kronika 33:1-17) Anɛ Ahab hu pee jã lo? Ohoo, e pee we jã.\nAnɛ Yehowa na kaa Ahab kɛ e ní peepee tsɔɔ kaa nɔ́ nɛ e pee ɔ dɔ lɛ lo? Yehowa de Eliya ke: “O na bɔnɛ Ahab ba e he si ha mi ɔ? Akɛnɛ e pee nɔ́ nɛ ɔ heje ɔ, i be hae nɛ haomi ɔ nɛ ba e nɔ ngɛ e wami be mi; e binyumu ɔ yinɔ nɛ ma ngɔ haomi kɛ ba Ahab we ɔ nɔ!” (1 Matsɛmɛ 21:29) Anɛ Yehowa kɛ Ahab yayami ɔ pa lɛ lo? Ohoo. Ja Ahab pia e he kɛ je e tsui mi loko Yehowa maa na lɛ mɔbɔ. (Ezekiel 33:14-16) Se akɛnɛ Ahab pia e he bɔɔ ko heje ɔ, Yehowa hu na lɛ mɔbɔ bɔɔ ko. Ahab be gbenɔ yeyee nɛ maa ba e weku ɔ tsuo nɔ ɔ nae.\nLoloolo ɔ, Yehowa to e yi mi kaa e ma kpata Ahab we ɔ hɛ mi. Pee se ɔ, Yehowa kɛ e bɔfo ɔmɛ mɛ kpe nɛ a susu blɔ nɛ hi pe kulaa nɛ a ma nyɛ maa gu nɔ kɛ mlɔɔ Ahab ɔ he. A mlɔɔ lɛ nɛ e ya ta ko nɛ e ya gbo ngɛ ta a nya. E kɛ we kulaa nɛ Yehowa kpata Ahab hɛ mi. Ahab plaa ngɛ ta a mi, nɛ muɔ dɛ kɛ je e pa a mi hluu kɛ ya si e gbo ngɛ e ta zugba lɛ ɔ mi. Baiblo ɔ de hu ke: Benɛ a fɔ ta zugba lɛ ɔ he ɔ, gbehi ya lɔ Ahab muɔ ɔ. Nɔ́ nɛ ɔ nɛ ya nɔ ngɛ ma hɛ mi ɔ ha nɛ nɔ́ nɛ Yehowa de Ahab kɛ gu Eliya nɔ ɔ ba mi. Yehowa de ke: “He nɛ gbe ɔmɛ lɔ Nabot muɔ ngɛ ɔ, lejɛ ɔ nɔuu a ma lɔ mo hu o muɔ ngɛ.”—1 Matsɛmɛ 21:19; 22:19-22, 34-38.\nAhab gbenɔ ɔ ha nɛ Eliya, kɛ Elisha, kɛ Mawu webi anɔkualetsɛmɛ kpahi ná nɔ mi mami kaa Yehowa hɛ ji kã kɛ hemi kɛ yemi nɛ Nabot je kpo ɔ nɔ. Mawu nɛ yeɔ dami sane ɔ gblaa yayami peeli a tue. E nyɛɔ peeɔ enɛ ɔ amlɔ nɔuu, nɛ e nyɛɔ peeɔ jã pee se hulɔ. E naa nɔ mɔbɔ ke e na kaa e he hia kaa e pee jã. (4 Mose 14:18) Eliya kase nɔ́ ko nɛ he hia wawɛɛ kɛ je munyu nɛ ɔ mi, ejakaa e na nɔ́ saminya ngɛ matsɛ yiwutsotsɛ nɛ ɔ dɛ mi! Anɛ nɔ ko ye mo sane ko nɛ dɛ lo? Anɛ o ngɛ blɔ hyɛe konɛ Mawu nɛ tsu sane ɔ he ní lo? Ke jã a, lɛɛ e sa nɛ o kase Eliya hemi kɛ yemi ɔ. E kɛ Elisha, e huɛ anɔkualetsɛ ɔ ya nɔ nɛ a fiɛɛ Mawu sɛ gbi ɔ, nɛ a ha we nɛ ní yayahi nɛ ya nɔ ɔ nɛ jɔ̃ a kɔni mi!\n^ kk. 3 Nihi susu kaa Baal lɛ ha nɛ hiɔmi nɛɛ nɛ ngmɔ níhi baa. Yehowa ha nɛ hiɔmi nɛ́ jeha etɛ kɛ fã kɛ tsɔɔ nihi kaa Baal be he wami ko. (1 Matsɛmɛ, yi 18) Hyɛ munyu nɛ ji “Imitate Their Faith” (Moo Kase A Hemi Kɛ Yemi ɔ) nɛ je kpo ngɛ January 1 kɛ April 1, 2008, Blɛfo gbi Hwɔɔmi Mɔ ɔ mi ɔ.\n^ kk. 13 Eko ɔ, Yezebel ye gbeye kaa Nabot binyumu ɔmɛ a nine maa su wai ngmɔ ɔ nɔ kaa a tsɛ ɔ gbosi ní, enɛ ɔ heje nɛ e gbe mɛ ɔ nɛ.\nEliya Ha We Nɛ Ní Yayahi Nɛ Ya Nɔ ɔ Nɛ Jɔ̃ E Kɔni Mi\nFebruary 2014 | Ta Nɛ A Hwu Nɛ Tsake Je ɔ Mi Si Himi\nHWƆƆMI MƆ February 2014 | Ta Nɛ A Hwu Nɛ Tsake Je ɔ Mi Si Himi\nMawu Tsɛ Lɛ Ke “Matsɛmɛ A Nyɛ”\nSara: “Yo Nɛ He Ngɛ Fɛu Ji Mo”\nEnok: “E Pee Nɔ́ Nɛ Sa Mawu Hɛ Mi”\n‘Yehowa Nɔ́ Ji Ta a Nɛ’


Ŋwɛi Hebuu—Mɛɛ Gbɛ Nɔ Nyɔŋmɔ Buɔ Wɔhe? | Tsi Obɛŋkɛ\n1, 2. Mɛɛ oshara mli Israelbii lɛ yabote beni amɛshɛ Sinai kpokpai anɔ yɛ afi 1513 D.Ŋ.B. lɛ, ni te Yehowa wo amɛ hewalɛ eha tɛŋŋ?\nISRAELBII lɛ bote oshara mli beni amɛyashɛ Sinai kpokpai lɛ anɔ yɛ afi 1513 D.Ŋ.B. mra be mli lɛ. Gbɛfaa ko ní yɔɔ gbeyei waa kã amɛhiɛ, gbɛfaa kɛmiitsɔ “ŋã kpeteŋkpele ní nɔ yɔɔ gbeyei lɛ nɔ, he ni onufui ní naa jaraa kɛ nyɔŋmɔŋkrakroi yɔɔ.” (5 Mose 8:15, The New English Bible) Amɛkɛ hegbeyeiwoo ni ji jeŋmaji henyɛlɔi lɛ atutuamɔ hu kpe. Yehowa ji mɔ ni kɛ ewebii lɛ ba shihilɛ nɛɛ mli. Ákɛ amɛ-Nyɔŋmɔ lɛ, ani ebaanyɛ ebu amɛhe?\n2 Yehowa wiemɔi nɛɛ woɔ mɔ hewalɛ waa diɛŋtsɛ, akɛ: “Nyɛ diɛŋtsɛ nyɛna nɔ ni mifee Mizraimbii lɛ, kɛ bɔ ni mitere nyɛ yɛ okropɔŋi afiji anɔ, ní mikɛ nyɛ ba miŋɔɔ nɛɛ.” (2 Mose 19:4) Yehowa kai ewebii lɛ akɛ ejie amɛ kɛjɛ Mizraimbii lɛ adɛŋ, ni kɛ́ wɔɔkɛɛ lɛ, ekɛ okropɔŋi tsu nii ni ekɛhole amɛ kɛtee he ni yɔɔ shweshweeshwe. Shi yiŋtoi krokomɛi hu yɛ ní no hewɔ ni “okropɔŋi afiji” ji ŋwɛi hebuu he mfonirifeemɔ ní sa jogbaŋŋ lɛ.\n3. Mɛni hewɔ “okropɔŋi afiji” feɔ ŋwɛi hebuu he mfoniri ní sa jogbaŋŋ lɛ?\n3 Okropɔŋ kɛ efijiaŋ ní lɛɛ, ní mli wa lɛ tsuɔ nibii babaoo fe filikimɔ ní ekɛfilikiɔ kɛyaa ŋwɛi shɔŋŋ kɛkɛ. Shwane kɛ́ jeŋ dɔ waa lɛ, okropɔŋ nyɛ lɛ gbɛɔ efiji—ní mlilɛɛmɔ nyɛɔ eshɛɔ ninetalɔi kpawo lɛ—amli ni efeɔ tamɔ hɔ̃ɔŋ ní buɔ mɔ he, ni ekɛbuɔ ebii bibii lɛ ahe kɛjɛɔ hulu ní tsoɔ waa lɛ naa. Yɛ bei krokomɛi amli lɛ, ekɛ efiji hàa ebii lɛ ahe ni ekɛbuɔ amɛhe koni fɛ̃i akaye amɛ. Bɔ ni okropɔŋ báa ebii bibii ayi lɛ, nakai nɔŋŋ Yehowa hu ebu Israel maŋ hee lɛ he ni ebaa amɛyi. Amrɔ nɛɛ ní amɛnyiɛ ŋã lɛ nɔ lɛ, ewebii lɛ baaya nɔ amɛná abobaahe yɛ efiji kpeteŋkpelei lɛ ashishi hɔ̃ɔŋ lɛ mli, bei abɔ ní amɛyaa nɔ amɛyeɔ lɛ anɔkwa lɛ. (5 Mose 32:9-11; Lala 36:8) Shi ani wɔbaanyɛ wɔkpa hebuu gbɛ kɛjɛ Nyɔŋmɔ dɛŋ ŋmɛnɛ yɛ gbɛ ní ja nɔ?\nŊwɛi Hebuu He Shiwoo\n4, 5. Mɛni hewɔ wɔbaanyɛ wɔná hekɛnɔfɔɔ kwraa kɛmɔ shi yɛ hebuu he shiwoo ní Nyɔŋmɔ kɛha lɛ mli lɛ?\n4 Eka shi faŋŋ akɛ Yehowa baanyɛ abu ewebii ahe. Lɛ ji “Mawu Ofe” lɛ—ni ji sabala ko ní tsɔɔ akɛ eyɛ hewalɛ ní mɔ ko kwraa nyɛŋ atsĩ naa. (1 Mose 17:1) Taakɛ ŋshɔ ní eyi ji lɛ, nakai nɔŋŋ anyɛŋ atsĩ Yehowa hewalɛ ní ekɛtsuɔ nii lɛ naa. Akɛni enyɛɔ efeɔ nɔ fɛɛ nɔ ni ji esuɔmɔnaa nii hewɔ lɛ, wɔbaanyɛ wɔbi akɛ, ‘Ani eji Yehowa suɔmɔnaa nii akɛ ekɛ ehewalɛ lɛ baatsu nii ní ekɛbu ewebii ahe?’\n5 Kɛ́ aaafo lɛ kuku lɛ hetoo lɛ ji hɛɛ! Yehowa maa nɔ mi ehaa wɔ akɛ ebaabu ewebii lɛ ahe. Lala 46:2 lɛ kɛɔ akɛ: “Naanyɔŋmɔ ji wɔbobaahe kɛ wɔ hewalɛ, wɔbuamɔ ni wa ni wɔnáa yɛ fimɔi amli.” Akɛni Nyɔŋmɔ “maleee” hewɔ lɛ, wɔyɛ hekɛnɔfɔɔ kwraa kɛmɔ shi yɛ hebuu he shiwoo ní ekɛha wɔ lɛ mli. (Tito 1:2) Nyɛhaa wɔsusua mfonirifeemɔŋ wiemɔi ní mli ka shi faŋŋ, ní Yehowa kɛtsuɔ nii ní ekɛtsɔɔ hebuu ní ekɛhaa lɛ mli lɛ ekomɛi ahe wɔkwɛa.\n6, 7. (a) Mɛɛ hebuu Biblia beaŋ tookwɛlɔ kɛhaa etooi? (b) Te Biblia lɛ feɔ bɔ ni Yehowa shweɔ yɛ etsui mli akɛ ebu ewebii ahe ní ekwɛ amɛnɔ lɛ he mfoniri ehaa tɛŋŋ?\n6 Tookwɛlɔ ji Yehowa, ni “emaŋ kɛ elɛɛhe lɛ tooi ji wɔ.” (Lala 23:1; 100:3) Kooloi fioo pɛ yɔɔ ní amɛhe waaa tamɔ bɔ ni shia too ji lɛ. Esa akɛ Biblia beaŋ tookwɛlɔ lɛ aná ekãa ní ekɛbu etooi lɛ ahe kɛjɛ jatai, klaji, kɛ oshishibrishi, kɛ julɔi hu adɛŋ. (1 Samuel 17:34, 35; Yohane 10:12, 13) Shi bei shɛɔ ní tooi lɛ ahebuu biɔ ní akɛ mlijɔlɛ akwɛ amɛ nɔ. Kɛ́ tooi lɛ eko fɔ́ yɛ he ko ni kɛ tooiku lɛ ateŋ jɛkɛ lɛ, tookwɛlɔ ní mli jɔ lɛ baabu nyɛ lɛ he yɛ be ní enyɛɛɛ nɔ ko kwraa efee nɛɛ mli, ni no sɛɛ lɛ ebaawó toobi ní nyɛɛɛ ehe efã lɛ ni ebaahiɛ lɛ kɛbafata tooi akuu lɛ he.\n7 Yehowa kɛ lɛ diɛŋtsɛ ehe ní ekɛto tookwɛlɔ he lɛ miima bɔ ni eshweɔ yɛ etsui mli akɛ ebu wɔhe lɛ nɔ mi. (Ezekiel 34:11-16) Kaimɔ bɔ ni awie Yehowa he aha, ní anaa yɛ Yesaia 40:11 lɛ, ní asusu he yɛ wolo nɛɛ Yitso 2 lɛ mli lɛ: “Eeelɛ̀ etoiku lɛ tamɔ tookwɛlɔ; eeehiɛ etoobii lɛ yɛ ekpɔkɔiaŋ, ni eeehole amɛ eshãkã etsitsi.” Te toobi bibioo lɛ aaafee tɛŋŋ eshɛ tookwɛlɔ lɛ ‘tsitsi’ mli—ni ji eŋwɛigbɛ atadei lɛ hei ní edɔrɔ eshwie nɔ lɛ mli? Ekolɛ toobi lɛ baaba tookwɛlɔ lɛ masɛi, ni ekɛ ehe baashɔɔ enaji ahe po. Shi kɛlɛ, tookwɛlɔ lɛ ji mɔ ni esa akɛ ekoto shi, ní ewo toobi lɛ, ní ekɛ lɛ ashãkã etsitsi ní yɔɔ shweshweeshwe lɛ mli. Kwɛ bɔ ni enɛ feɔ bɔ ni wɔ Kwɛlɔ Kpeteŋkpele lɛ sumɔɔ ní efã wɔhe ní ebu wɔhe lɛ he mfoniri jogbaŋŋ hã!\n8. (a) Akpãa Nyɔŋmɔ shiwoo ní kɔɔ hebuu he lɛ mli ahaa namɛi, ni atsɔɔ enɛ yɛ Abɛi 18:10 lɛ yɛ mɛɛ gbɛ nɔ? (b) Mɛni abiɔ koni wɔná abobaahe yɛ Nyɔŋmɔ gbɛi lɛ mli?\n8 Nyɔŋmɔ shiwoo ní kɔɔ hebuu he lɛ damɔ nɔ ko nɔ—mɛi ní tsiɔ amɛbɛŋkɛɔ lɛ lɛ pɛ náa mli niiashikpamɔ. Abɛi 18:10 lɛ jajeɔ akɛ: “Mɔ̃ɔ ni wa ji Yehowa gbɛi lɛ; no mli jalɔ shaa foi kɛyaa, ni ehiɔ shi shweshweeshwe.” Yɛ Biblia bei amli lɛ, bei komɛi lɛ amamɔɔ mɔji yɛ ŋã kplanaa nɔ ákɛ abobaahe ní yɔɔ shweshweeshwe. Shi sɔ̃ kã mɔ ni yɔɔ oshara mli lɛ nɔ akɛ ejo foi kɛya mɔɔ nɛɛ mli koni efee shweshweeshwe. Nakai nɔŋŋ eji yɛ abobaahe ní wɔɔná yɛ Nyɔŋmɔ gbɛi lɛ mli lɛ gbɛfaŋ. Enɛ biɔ babaoo fe Nyɔŋmɔ gbɛi ní wɔɔti mli wɔtsɛ́ shii abɔ kɛkɛ; Nyɔŋmɔ gbɛi lɛ diɛŋtsɛ jeee ŋkunyaayeli nɔ ko. Yɛ no najiaŋ lɛ, ehe miihia ní wɔle Mɔ ni hiɛ nakai gbɛi lɛ ní wɔkɛ wɔhe afɔ̃ enɔ, ní wɔhi shi yɛ ejalɛ shishitoo mlai lɛ anaa. Kwɛ mlihilɛ ní eji yɛ Yehowa gbɛfaŋ akɛ eeema nɔ mi eha wɔ akɛ kɛ wɔbɛŋkɛ lɛ yɛ hemɔkɛyeli mli lɛ, ebaafee mɔɔ ní wɔɔna hebuu yɛ mli!\n“Wɔ-Nyɔŋmɔ lɛ . . . Aaanyɛ Ajie Wɔ”\n9. Yɛ mɛɛ gbɛ nɔ Yehowa efee babaoo fe hebuu he shiwoo kɛkɛ ní ekɛha?\n9 Yehowa efee babaoo fe hebuu he shiwoo ní ekɛha kɛkɛ. Yɛ Biblia beaŋ lɛ, ejie lɛ kpo yɛ naakpɛɛ gbɛ̀i anɔ akɛ enyɛɔ ebuɔ ewebii ahe. Yɛ Israel yinɔsane be mli lɛ, bei pii lɛ, Yehowa ‘nine’ ní tsii lɛ tsĩɔ henyɛlɔi ní he wa waa lɛ anaa. (2 Mose 7:4) Shi, Yehowa kɛ ehewalɛ ní ekɛbuɔ mɔ he lɛ hu tsu nii yɛ aŋkroaŋkroi agbɛfaŋ.\n10, 11. Mɛɛ Biblia mli nɔkwɛmɔnii tsɔɔ bɔ ni Yehowa kɛ ehewalɛ ní ekɛbuɔ mɔ he lɛ tsu nii eha yɛ aŋkroaŋkroi agbɛfaŋ?\n10 Beni Hebri oblahii bibii etɛ—Shadrak, Meshak, kɛ Abednego—kpoo akɛ amɛaakula shi amɛha Maŋtsɛ Nebukadnezar shika amaga lɛ, maŋtsɛ ní mli efu waa lɛ wo amɛhe gbeyei akɛ ebaaha ashɛrɛ amɛ ashwie la kɛ flɔnɔɔ ní aha edɔ fe nine lɛ mli. Nebukadnezar, ni ji maŋtsɛ ní he wa fe fɛɛ yɛ shikpɔŋ lɛ nɔ lɛ, ye amɛhe fɛo akɛ: “Namɔ ji Nyɔŋmɔ ní aaajie nyɛ yɛ midɛŋ lɛ?” (Daniel 3:15) Oblahii bibii etɛ lɛ yɛ amɛ-Nyɔŋmɔ lɛ hewalɛ lɛ mli hekɛnɔfɔɔ kwraa akɛ ebaabu amɛhe, shi amɛsusuuu akɛ ebaafee nakai. No hewɔ lɛ, amɛha lɛ hetoo akɛ: “Kɛji nakai lɛ, wɔ-Nyɔŋmɔ lɛ ní wɔsɔmɔɔ lɛ aaanyɛ ajie wɔ.” (Daniel 3:17) Yɛ anɔkwale mli lɛ, nakai la kɛ flɔnɔɔ, ní aha edɔ toi kpawo fe bɔ ni edɔɔ daa lɛ, po jeee naagba ko kwraa kɛha amɛ-Nyɔŋmɔ ní yɔɔ hewalɛ fe fɛɛ lɛ. Ebu amɛhe lɛɛlɛŋ, ni no nyɛ maŋtsɛ lɛ nɔ ni ekpɛlɛ nɔ akɛ: “Nyɔŋmɔ ko Nyɔŋmɔ ko bɛ ní aaanyɛ mɔ ajie nɛkɛ.”—Daniel 3:29.\n11 Yehowa fee ehewalɛ ní ekɛbuɔ mɔ he lɛ he nɔkwɛmɔnɔ ní sa kadimɔ waa beni ejie e-Bi koome lɛ wala kɛbawo Yudayoo oblayoo fro Maria fɔmɔ kotoku lɛ mli lɛ. Ŋwɛibɔfo ko kɛɛ Maria akɛ ‘ebaaná musu ni eeefɔ binuu.’ Ŋwɛibɔfo lɛ tsɔɔ mli akɛ: “Mumɔ krɔŋkrɔŋ aaaba onɔ, ni Ŋwɛinyo lɛ hewalɛ aaabahà onɔ.” (Luka 1:31, 35) Etamɔ nɔ ni Nyɔŋmɔ Bi lɛ ehiko shihilɛ ní yɔɔ oshara tamɔ nɛkɛ mli dã. Ani esha ní yɔɔ enyɛ ni ji adesa lɛ he kɛ emuu ní eyeee lɛ baawo bi ní ehiɛ lɛ musu lɛ he muji? Ani Satan baanyɛ aye Bi lɛ awui loo egbe lɛ dani afɔ́ lɛ? Enyɛŋ eba lɛ nakai kɔkɔɔkɔ! Kɛ́ wɔɔkɛɛ lɛ, Yehowa fo hebuu afabaŋ ewo Maria he bɔni afee ní nɔ ko nɔ ko—emuu ní ayeee, hewalɛ ko ní yeɔ awui, adesa ni ji gbɔmɔgbelɔ ko, loo daimonio ko—akanyɛ ekpata bi ní ahiɛ lɛ musu lɛ hiɛ, kɛjɛ be mli ní aŋɔ lɛ hɔ lɛ kɛbaa. Yehowa tee nɔ ebu Yesu he yɛ egbekɛbiiashi. (Mateo 2:1-15) Kɛyashi Nyɔŋmɔ be ní eto lɛ baashɛ lɛ, mɔ ko mɔ ko nyɛŋ afee esuɔmɔ Bi lɛ nɔ ko.\n12. Mɛni hewɔ Yehowa bu aŋkroaŋkroi komɛi ahe yɛ Biblia bei amli lɛ?\n12 Mɛni hewɔ Yehowa bu aŋkroaŋkroi komɛi ahe yɛ gbɛ̀i ní yɔɔ naakpɛɛ tamɔ nɛkɛ nɔ lɛ? Yɛ shihilɛi babaoo amli lɛ, Yehowa bu aŋkroaŋkroi ahe bɔni afee ní ekɛbu nɔ ko ní he hiaa kwraa fe amɛ lɛ he: no ji eyiŋtoo lɛ he nitsumɔ. Ákɛ nɔkwɛmɔnɔ lɛ, abifao Yesu yibaamɔ he miihia kɛha Nyɔŋmɔ yiŋtoo lɛ, ní naagbee lɛ ehe baaba sɛɛnamɔ kɛha adesai fɛɛ lɛ mlibaa. Hewalɛ ní ekɛbuɔ mɔ he lɛ he saji babaoo ní aŋmala ashwie shi lɛ ji Ŋmalɛi ní jɛ mumɔŋ lɛ fã, ni “wɔ diɛŋtsɛ wɔhe nitsɔɔmɔ hewɔ aŋma ato lɛ, koni wɔkɛ tsuishiŋmɛɛ kɛ ŋmalɛi lɛ amli miishɛjemɔ lɛ aná hiɛnɔkamɔ.” (Romabii 15:4) Hɛɛ, nɔkwɛmɔnii nɛɛ wajeɔ wɔ-Nyɔŋmɔ ní yɔɔ hewalɛ fe fɛɛ lɛ mli hemɔkɛyeli ní wɔyɔɔ lɛ. Shi mɛɛ hebuu wɔbaanyɛ wɔkpa gbɛ kɛjɛ Nyɔŋmɔ dɛŋ ŋmɛnɛ?\nNɔ ni Ŋwɛi Hebuu He Shiwoo lɛ Etsɔɔɔ\n13. Ani sɔ̃ kã Yehowa nɔ akɛ efee naakpɛɛ nibii yɛ wɔgbɛfaŋ? Tsɔɔmɔ mli.\n13 Ŋwɛi hebuu he shiwoo lɛ etsɔɔɔ akɛ sɔ̃ kã Yehowa nɔ akɛ efee naakpɛɛ nii yɛ wɔgbɛfaŋ. Dabi, wɔ-Nyɔŋmɔ lɛ wooo wɔ shi akɛ wɔbaaná shihilɛ ní naagbai bɛ mli yɛ gbɛjianɔtoo momo nɛɛ mli. Yehowa tsuji anɔkwafoi babaoo kɛ jaramɔ shihilɛi ní mli wa waa, tamɔ ohia, ta, helai, kɛ gbele tete po ekpe. Yesu kɛɛ ekaselɔi lɛ yɛ faŋŋ mli akɛ ákɛ aŋkroaŋkroi lɛ, ekolɛ abaanyɛ agbe amɛ yɛ amɛhemɔkɛyeli lɛ hewɔ. No hewɔ ni Yesu ma bɔ ni ehe hiaa ní aŋmɛ tsui shi kɛyashi naagbee lɛ nɔ mi lɛ. (Mateo 24:9, 13) Eji Yehowa kɛ ehewalɛ lɛ tsuɔ nii ní ekɛjieɔ mɛi yɛ naakpɛɛ gbɛ nɔ yɛ shihilɛi fɛɛ mli kulɛ, Satan baaná nɔdaamɔ nɔ̃ ní ekɛbɔ Yehowa ahora, ni ebaatswa bɔ ni wɔ hetuu-kɛhamɔ kɛha wɔ-Nyɔŋmɔ lɛ ji anɔkwale lɛ hu mpoa.—Hiob 1:9, 10.\n14. Mɛɛ nɔkwɛmɔnii tsɔɔ akɛ Yehowa ebuuu etsuji fɛɛ ahe be fɛɛ be yɛ gbɛ kome too lɛ nɔŋŋ nɔ?\n14 Yɛ Biblia beaŋ po lɛ, Yehowa kɛ ehewalɛ ní ekɛbuɔ mɔ he lɛ tsuuu nii ní ekɛjie etsuji lɛ ateŋ mɔ fɛɛ mɔ kɛjɛ kpatu gbele mli. Ákɛ nɔkwɛmɔnɔ lɛ, Herode gbe bɔfo Yakobo aaafee afi 44 Ŋ.B.; ni kɛlɛ, yɛ no sɛɛ be fioo mli lɛ, ajie Petro “yɛ Herode dɛŋ.” (Bɔfoi lɛ Asaji 12:1-11) Ni Yohane, ni ji Yakobo nyɛmi nuu lɛ, hi shi etsɛ fe Petro kɛ Yakobo fɛɛ. Eyɛ faŋŋ akɛ, wɔnyɛŋ wɔkpa gbɛ akɛ wɔ-Nyɔŋmɔ lɛ baabu etsuji fɛɛ ahe yɛ gbɛ kome too nɔ. Kɛfata he lɛ, “be kɛ nibii ni aleee ni baa trukaa” ninaa wɔ fɛɛ. (Jajelɔ 9:11, NW) Belɛ, mɛɛ gbɛ nɔ Yehowa tsɔɔ ebuɔ wɔhe ŋmɛnɛ mɔ?\nYehowa kɛ Gbɔmɔtsoŋ Hebuu Haa\n15, 16. (a) Mɛɛ odaseyeli yɔɔ ní tsɔɔ akɛ Yehowa kɛ gbɔmɔtsoŋ hebuu haa mɛi ní jáa lɛ lɛ akɛ kuu? (b) Mɛni hewɔ wɔbaanyɛ wɔná hekɛnɔfɔɔ akɛ Yehowa baabu etsuji ahe bianɛ, kɛ agbɛnɛ, yɛ “amanehulu kpeteŋkpele” lɛ mli hu lɛ?\n15 Klɛŋklɛŋ lɛ, susumɔ sane ní kɔɔ gbɔmɔtsoŋ hebuu he lɛ he okwɛ. Ákɛ Yehowa jálɔi lɛ, wɔbaanyɛ wɔkpá hebuu ní tamɔ nɛkɛ gbɛ akɛ kuu. Kɛ́ jeee nakai lɛ, Satan nine baanyɛ ashɛ wɔnɔ yɛ gbɛ ní waaa kwraa nɔ. Susumɔ enɛ he okwɛ: Satan, ni ji “je nɛŋ lumɔ lɛ,” baasumɔ waa ní ekpata anɔkwa jamɔ hiɛ kwraa. (Yohane 12:31; Kpojiemɔ 12:17) Nɔyelii ní yɔɔ hewalɛ waa yɛ shikpɔŋ nɔ lɛ ekomɛi etsĩ wɔ shiɛmɔ nitsumɔ lɛ naa, ni amɛka akɛ amɛaakpata wɔhiɛ kwraa kɛjɛ shihilɛ mli. Shi kɛlɛ, Yehowa webii etee nɔ edamɔ shi shiŋŋ, ni amɛmiiya nɔ amɛmiishiɛ ní amɛkpaaa! Mɛni hewɔ jeŋmaji ní he wa waa lɛ nyɛko amɛtsĩ Kristofoi akuu bibioo, ní tamɔ mɛi komɛi ní bɛ hefamɔ nɔ̃ ko nɛɛ anitsumɔ lɛ naa lɛ? Ejaakɛ Yehowa kɛ efiji ní yɔɔ hewalɛ waa lɛ efo wɔhe afabaŋ!—Lala 17:7, 8.\n16 Gbɔmɔtsoŋ hebuu ní wɔɔná yɛ “amanehulu kpeteŋkpele” ní baa lɛ mli lɛ hu? Ehe ehiaaa ní wɔshe Nyɔŋmɔ kojomɔi ní ebaatsu he nii lɛ gbeyei. Ejaakɛ “[Yehowa, NW] le bɔ ni efeɔ ejieɔ jalɔi yɛ kaa mli, kɛ bɔ ni efeɔ etoɔ mɛi fɔji yɛ piŋmɔ mli kɛyashi kojomɔ gbi lɛ nɔ.” (Kpojiemɔ 7:14; 2 Petro 2:9) Dani nakai be lɛ aaashɛ lɛ, wɔbaanyɛ wɔná nɔmimaa yɛ nibii enyɔ komɛi ahe. Klɛŋklɛŋ lɛ, Yehowa eŋmɛŋ gbɛ ní akpata etsuji anɔkwafoi lɛ fɛɛ ahiɛ kɛjɛ shikpɔŋ lɛ nɔ kɔkɔɔkɔ. Nɔ ni ji enyɔ lɛ, ekɛ naanɔ wala baawo emuuyeli mlihiɛlɔi lɛ nyɔmɔ yɛ ejalɛ jeŋ hee lɛ mli—kɛ́ ehe miihia lɛ, kɛtsɔ gbohiiashitee nɔ. Yɛ mɛi ní gboiɔ lɛ agbɛfaŋ lɛ, he ko bɛ ní yɔɔ shweshweeshwe ní amɛaahi, fe Nyɔŋmɔ kaimɔ mli.—Yohane 5:28, 29.\n17. Yehowa buɔ wɔhe kɛtsɔɔ e-Wiemɔ lɛ nɔ yɛ mɛɛ gbɛ nɔ?\n17 Amrɔ nɛɛ po lɛ, Yehowa buɔ wɔhe kɛtsɔɔ ‘ewiemɔ’ ní hiɛ kã, ní yɔɔ hewalɛ ní kanyaa mɔ ní etsáa tsuii ní etsakeɔ mɛi ashihilɛi lɛ nɔ. (Hebribii 4:12) Kɛ́ wɔkɛ eshishitoo mlai lɛ tsu nii lɛ, ebaanyɛ ebu wɔhe kɛjɛ gbɔmɔtsoŋ awuiyeli he yɛ gbɛ̀i komɛi anɔ. Yesaia 48:17 lɛ kɛɔ akɛ: “Mi ji Yehowa, . . . mɔ ni tsɔɔo nii ni hi hao.” Ŋwanejee ko bɛ he akɛ, kɛ́ wɔhi shi yɛ Nyɔŋmɔ Wiemɔ lɛ kɛ gbeekpamɔ naa lɛ, ebaanyɛ eha wɔ hewalɛnamɔ aya hiɛ, ni wɔwala sɛɛ baatsɛ. Ákɛ nɔkwɛmɔnɔ lɛ, akɛni wɔkɛ Biblia ŋaawoo ní tsɔɔ akɛ wɔtsi wɔhe kɛjɛ ajwamaŋbɔɔ he lɛ tsuɔ nii, ní wɔtsuuɔ wɔhe kɛjɛɔ hemujiwoo mli hewɔ lɛ, wɔtsiɔ wɔhe kɛjɛɔ nifeemɔi ní he tseee kɛ sui ní yeɔ mɔ awui, ní fiteɔ nii babaoo yɛ mɛi ní bɛ Nyɔŋmɔ gbeyeishemɔ lɛ ateŋ mɛi pii ashihilɛ mli lɛ ahe. (Bɔfoi lɛ Asaji 15:29; 2 Korintobii 7:1) Kwɛ bɔ ni wɔdaa shi waa yɛ hebuu ní Nyɔŋmɔ Wiemɔ lɛ kɛhaa wɔ lɛ he!\nYehowa Buɔ Wɔhe yɛ Mumɔŋ\n18. Mɛɛ mumɔŋ hebuu Yehowa kɛhaa wɔ?\n18 Nɔ ni he hiaa fe fɛɛ ji akɛ, Yehowa kɛ mumɔŋ hebuu haa wɔ. Wɔ-Nyɔŋmɔ ní yɔɔ suɔmɔ lɛ buɔ wɔhe kɛjɛɔ nibii ní yeɔ mɔ awui yɛ mumɔŋ lɛ ahe kɛtsɔ nibii ní he hiaa wɔ ní ekɛwulaa wɔ bɔni afee ní wɔnyɛ wɔdamɔ kaai anaa, ní wɔbaa wɔkɛ lɛ teŋ wekukpaa lɛ yi lɛ nɔ. Enɛ hewɔ lɛ, Yehowa feɔ nii koni ekɛbáa wɔwala yi, jeee kɛha afii fioo ní sɛɛ etsɛɛɛ, shi moŋ kɛya naanɔ. Susumɔ nibii ní Nyɔŋmɔ kɛha wɔ, ní baanyɛ abu wɔhe yɛ mumɔŋ lɛ ekomɛi ahe okwɛ.\n19. Yehowa mumɔ lɛ baanyɛ aye abua wɔ ní wɔkpee kaa fɛɛ kaa ní wɔkɛkpeɔ lɛ naa yɛ mɛɛ gbɛ nɔ?\n19 Yehowa ji ‘sɔlemɔ Toibolɔ.’ (Lala 65:3) Kɛ́ shihilɛ mli nɔnyɛɛi lɛ fee tamɔ nɔ ni eeye wɔnɔ lɛ, wɔtsui mli saji ní wɔɔjie lɛ kpo wɔtsɔɔ lɛ lɛ baanyɛ eha wɔná heyeli. (Filipibii 4:6, 7) Ekolɛ etsɔŋ naakpɛɛ gbɛ nɔ ejieŋ wɔkaai lɛ moŋ, shi yɛ sɔlemɔi ní jɛ wɔtsuiŋ lɛ hetoohamɔ mli lɛ, ebaanyɛ eha wɔ nilee ní wɔkɛtsu kaai lɛ ahe nii. (Yakobo 1:5, 6) Nɔ ni fe nakai lɛ, Yehowa kɛ mumɔ krɔŋkrɔŋ haa mɛi ní biɔ lɛ lɛ. (Luka 11:13) Nakai mumɔ ní yɔɔ hewalɛ waa lɛ baanyɛ aye abua wɔ ní wɔkpee kaa fɛɛ kaa loo naagba fɛɛ naagba ní wɔkɛkpeɔ lɛ naa. Ebaanyɛ ekɛ “hewalɛ ní fá kɛteke nɔ” awo wɔmli koni wɔnyɛ wɔŋmɛ wɔtsui shi kɛyashi be mli ní Yehowa baajie naagbai ní kɛ piŋmɔi baa lɛ fɛɛ, yɛ jeŋ hee ní ebɛŋkɛ kpaakpa lɛ mli.—2 Korintobii 4:7.\n20. Yehowa hewalɛ ní ekɛbuɔ wɔhe lɛ nyɛɔ ejeɔ kpo kɛtsɔɔ wɔnanemɛi jálɔi lɛ anɔ yɛ mɛɛ gbɛ nɔ?\n20 Bei komɛi lɛ, Yehowa hewalɛ ní ekɛbuɔ wɔhe lɛ jeɔ kpo kɛtsɔɔ wɔnanemɛi jálɔi lɛ anɔ. Yehowa egbala ewebii lɛ kɛbawo jeŋ muu fɛɛ ‘nyɛmimɛi asafo’ ko mli. (1 Petro 2:17; Yohane 6:44) Wɔnaa hewalɛ ní Nyɔŋmɔ mumɔ krɔŋkrɔŋ lɛ yɔɔ ní ekɛnáa mɛi anɔ hewalɛ kɛha ekpakpafeemɔ lɛ he odaseyeli ní hiɛ kã, yɛ nakai nyɛmifeemɔ ní suɔmɔ yɔɔ mli lɛ mli. Nakai mumɔ lɛ haa wɔwoɔ yibii—sui kpakpai ní jara wa waa, ní suɔmɔ, mlihilɛ, kɛ ejurɔfeemɔ fata he. (Galatabii 5:22, 23) No hewɔ lɛ, kɛ́ wɔyɛ haomɔ mli ní naanyo heyelilɔ ko nu he akɛ esa akɛ ekɛ ŋaawoo ní yeɔ buaa loo hewalɛwoo wiemɔi ní he hiaa aha wɔ lɛ, wɔbaanyɛ wɔda Yehowa shi yɛ nifeemɔi ní jieɔ ehebuu kɛ ekwɛmɔ kpo nɛɛ ahe.\n21. (a) Mɛɛ mumɔŋ niyenii ní baa yɛ ebe naa Yehowa kɛhaa kɛtsɔɔ “tsulɔ anɔkwafo kɛ nilelɔ” lɛ nɔ? (b) Te bo diɛŋtsɛ lɛ oná nibii ní Yehowa kɛhaa wɔ koni ebu wɔhe yɛ mumɔŋ lɛ he sɛɛ oha tɛŋŋ?\n21 Yehowa haa wɔ nɔ kroko hu koni ebu wɔhe: no ji mumɔŋ niyenii yɛ ebe naa. Yehowa kɛ nitsumɔ ewo “tsulɔ anɔkwafo kɛ nilelɔ” lɛ dɛŋ koni eha wɔ mumɔŋ niyenii, koni eye ebua wɔ ní wɔná hewalɛ kɛjɛ e-Wiemɔ lɛ mli. Nakai tsulɔ anɔkwafo lɛ kɛ woji ní akala, tamɔ Buu-Mɔɔ kɛ Awake! woji tɛtrɛbii lɛ, kɛ asafoŋ kpeei, kpokpaa nɔ kpeei, kɛ kpokpai wuji anɔ kpeei tsuɔ nii ni ekɛhaa wɔ ‘ŋmãa yɛ be ní sa nɔ’—ni ji nibii ni he hiaa wɔ lɛ, yɛ be ní ehe hiaa wɔ lɛ mli. (Mateo 24:45) Ani onu wiemɔ ko yɛ Kristofoi akpee ko shishi—ekolɛ yɛ sane ko hetoohamɔ, wiemɔ ko ní aha, loo sɔlemɔ po mli—ní kɛ hewalɛ kɛ ekãawoo ní he hiaa bo lɛ eha bo dã? Ani sane pɔtɛɛ ko ní je kpo yɛ wɔwoji tɛtrɛbii lɛ eko mli lɛ ená oshihilɛ nɔ hewalɛ waa pɛŋ? Kaimɔ akɛ, Yehowa kɛ nibii nɛɛ fɛɛ haa wɔ bɔni afee ní ebu wɔhe yɛ mumɔŋ.\n22. Yehowa kɛ ehewalɛ lɛ tsuɔ nii be fɛɛ be yɛ mɛɛ gbɛ nɔ, ni mɛni hewɔ nakai ní efeɔ lɛ ji wɔ hilɛ-kɛhamɔ ní fe fɛɛ lɛ?\n22 Eka shi faŋŋ akɛ Yehowa ji tsɛ̃ŋ “ha mɛi fɛɛ ní baa lɛ abo lɛ.” (Lala 18:31) Wɔnuɔ shishi akɛ ekɛ ehewalɛ lɛ tsuuu nii kɛbuuu wɔhe kɛjɛɛɛ osharai fɛɛ amli bianɛ. Shi kɛlɛ, ekɛ ehewalɛ ní ekɛbuɔ mɔ he lɛ tsuɔ nii be fɛɛ be ni ekɛkwɛɔ akɛ eyiŋtoo lɛ eba mli. Yɛ naagbee lɛ, efeɔ nakai yɛ ewebii lɛ ahilɛ-kɛhamɔ ní fe fɛɛ hewɔ. Kɛ́ wɔtsi wɔbɛŋkɛ Yehowa ní wɔtee nɔ wɔhi esuɔmɔ lɛ mli lɛ, no lɛ ebaaha wɔ naanɔ shihilɛ yɛ wala ní eye emuu mli. Akɛni gbɛkpamɔ nɛɛ yɔɔ wɔjwɛŋmɔ mli hewɔ lɛ, eba akɛ wɔɔbu amanehului fɛɛ ní wɔnaa yɛ gbɛjianɔtoo nɛɛ mli lɛ akɛ ‘amrɔmrɔ amanehulu ní jaraaa.’—2 Korintobii 4:17.\nLala 23:1-6 Ákɛ Tookwɛlɔ Kpeteŋkpele lɛ, mɛɛ gbɛ nɔ Yehowa buɔ ewebii ní tamɔ tooi lɛ ahe ní ekwɛɔ amɛ nɔ yɛ?\nLala 91:1-16 Yehowa buɔ wɔhe kɛjɛɔ mumɔŋ osharai ahe yɛ mɛɛ gbɛ nɔ, ni mɛni esa akɛ wɔfee koni wɔbaje ehebuu shishi?\nDaniel 6:16-22, 25-27 Yehowa tsɔɔ blema maŋtsɛ ko ehewalɛ ní E-kɛbuɔ mɔ he lɛ he nii yɛ mɛɛ gbɛ nɔ, ni mɛni wɔbaanyɛ wɔkase kɛjɛ nɔkwɛmɔnɔ nɛɛ mli?\nMateo 10:16-22, 28-31 Mɛɛ shitee-kɛ-woo wɔbaanyɛ wɔkpa gbɛ, shi mɛni hewɔ esaaa akɛ wɔsheɔ shitee-kɛ-wolɔi gbeyei lɛ?


Mitsɔɔlɔ lɛ Sumɔɔɔ Misane | Oblahii kɛ Oblayei\nKANEMƆ YƐ Afrikaans Albania Amerika Mumuii Awiemɔ Amharic Arabic Armenia Azerbaijani Azerbaijani (Cyrillic) Bashkir Bislama Blɔfo Bulgaria Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Haitian Creole Hausa Hebri Hela Hiligaynon Hindi Hungary Iban Iceland Igbo Iloko Indonesia Isoko Italia Japan Kiluba Kinyarwanda Kirundi Korea Latvia Lingala Lithuania Macedonia Malagasy Malay Malayalam Malta Mambwe-Lungu Moore Myanmar Norway Ossetia Papiamento (Curaçao) Poland Portuguese (Brazil) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tiv Tsonga Turkey Turkmen Twi Ukrain Umbundu Vietnam Xhosa Yoruba Zulu\nKɛ́ Mitsɔɔlɔ lɛ Sumɔɔɔ Misane Hu?\nToo otsui shi ni osusu nii ahe!\nSusumɔ Rachel nɔkwɛmɔnɔ lɛ he okwɛ. Kulɛ, Rachel ni eye afi 16 lɛ náa A kɛ B yɛ skul nifeemɔi lɛ amli, ni tsɔɔ akɛ ebɔɔ mɔdɛŋ waa yɛ skul. Kɛkɛ ni be ni eshɛ JHS 1 (grade 7) lɛ, nibii batsake kwraa. Rachel kɛɛ akɛ: “Mitsɔɔlɔ lɛ fee nɔ fɛɛ nɔ ni ebaanyɛ koni ehã makpe aloo mafeeli.” Mɛni ji naagba lɛ? Tsɔɔlɔ lɛ fee lɛ faŋŋ ehã Rachel kɛ emami akɛ, esumɔɔɔ amɛjamɔ lɛ.\nSkul tsɔɔlɔi bafeɔ tamɔ tɛi ni ato yɛ faa mli ni anaanaa nɔ kɛfoɔ, ní tsɔɔ akɛ amɛbaanyɛ amɛye amɛbua bo koni ofo mli kɛyashɛ nilee mli, kɛ̃lɛ, esa akɛ bo diɛŋtsɛ ofamɔ onaji\nMɛni ba? Rachel kɛɛ akɛ: “Be fɛɛ be ni nibii baafee faŋŋ akɛ tsɔɔlɔ lɛ ehã mihe jwɛŋmɔ ni ejaaa ni ená lɛ esa miskul nifeemɔ ni emaaki lɛ he lɛ, mimami kɛ mi baa skul lɛ, ni ekɛ lɛ basusuɔ sane lɛ he. Fiofio lɛ, tsɔɔlɔ lɛ bakpa minaagbamɔ.”\nKɛ́ okɛ naagba ni tamɔ nɛkɛ kpe lɛ, ná ekãa ni okɛ ofɔlɔi awie he. Ekã shi faŋŋ akɛ, amɛbaasumɔ ni amɛkɛ tsɔɔlɔ lɛ, aloo skul nɔkwɛlɔi lɛ ayawie, koni akwɛ nɔ ni abaanyɛ atsu yɛ sane lɛ he.\nAnɔkwa, bei komɛi lɛ nibii egbeŋ naa jogbaŋŋ. Bei komɛi lɛ, nɔ pɛ ni obaanyɛ ofee ji ní okpee naa. (Romabii 12:17, 18) Oblayoo ko ni atsɛɔ lɛ Tanya, ni eye afii 16 lɛ kɛɛ akɛ: “Mitsɔɔlɔi lɛ ateŋ mɔ kome kɛ skulbii ni etsɔɔ amɛ nii lɛ yeee jogbaŋŋ kwraa. Ejɛɔ wɔ akɛ buului ji wɔ. Klɛŋklɛŋ kwraa ni efee nakai lɛ mifo, shi mibayɔse akɛ esaaa akɛ mikɛ mijwɛŋmɔ yaa ejɛmɔi lɛ anɔ. Mikɛ mijwɛŋmɔ ma miskul nikasemɔ lɛ nɔ; anɔkwa mikɛshwɛɛɛ kwraa. Enɛ hã ekpa minaagbamɔ fioo, ni mifata mɛi fioo ni bɔ mɔdɛŋ yɛ eklas lɛ ahe. Afii enyɔ sɛɛ lɛ, ashwie nakai tsɔɔlɔ lɛ yɛ skul lɛ.”\nSane lɛ nɔŋŋ ji akɛ: Esa akɛ okase bɔ ni okɛ tsɔɔlɔ ni sumɔɔɔ osane lɛ baahi shi ahã, no baahã oná su ko ni he hiaa waa yɛ shihilɛ mli—su ni baanyɛ aye abua bo wɔsɛɛ koni onyɛ okɛ obɔs ni sumɔɔɔ osane lɛ atsu nii. (1 Petro 2:18) Enɛ hu baaye abua bo koni kɛ́ oná tsɔɔlɔi kpakpai lɛ, ohiɛ asɔ amɛ jogbaŋŋ.


2 Korinto Bi 8 | Baiblo ɔ Ngɛ Intanɛti ɔ Nɔ | New World Translation\n2 Korinto Bi 8:1-24\nTsumi nɛ a tsu kɛ ya ha Kristofohi nɛ a ngɛ Yudea a (1-15)\nA maa tsɔ Tito kɛ ya Korinto (16-24)\n8 Jehanɛ ɔ, nyɛmimɛ, wa suɔ nɛ nyɛɛ le Mawu dloomi ɔ nɛ a kɛ ha Makedonia asafo ɔmɛ ɔ he nɔ́ ko. 2 Benɛ a kɛ ka ngua ko ngɛ kpee ngɛ piimi mi ɔ, bua jɔmi babauu nɛ a ná kɛ ohia nɛ mi kuɔ nɛ ye mɛ ɔ ha nɛ a nɔ nɔ́ hami faa a hiɛ babauu kɛ be nɔ.* 3 Ejakaa a ha ngɛ nɔ́ nɛ a ngɛ ɔ nya, ee, i ngɛ odase yee, a ha pe bɔ nɛ a ngɛ ɔ po, 4 be mi nɛ ngɛ mɛ nitsɛmɛ a suɔmi nya a, a ya nɔ nɛ a ngɛ wɔ pɛɛ kpae wawɛɛ kaa wa ha mɛ he blɔ nɛ a je mi mi jɔmi mi kɛ ha nɔ́ ko, konɛ a ná ni klɔuklɔu ɔmɛ a nɔ pɛnemi sɔmɔmi ɔ mi blɔ fa mi nɔ́ ɔ. 5 Nɛ pi bɔ nɛ wa hyɛ blɔ ɔ kɛkɛ, se kekleekle ɔ, a ngɔ a he kɛ ha Nyɔmtsɛ ɔ kɛ wɔ hulɔ ngɛ Mawu suɔmi nya. 6 Enɛ ɔ he ɔ, wa wo Tito he wami kaa kaa bɔ nɛ e je ní tsumi nɛ ɔ sisi ngɛ nyɛ kpɛti ɔ, e sa nɛ e gbe mi mi jɔmi mi nɔ́ hami nɛ ɔ nɔuu hu nya ngɛ nyɛ blɔ fa mi. 7 Se kɛ̃ ɔ, kaa bɔ nɛ nyɛ ngɛ nɔ́ fɛɛ nɔ́ kɛ be nɔ, nɛ ji hemi kɛ yemi kɛ munyu tumi kɛ nile kɛ gɛjɛmi tsuo kɛ suɔmi nɛ wa ngɛ ha nyɛ ɔ, nyɛ ná mi mi jɔmi mi nɔ́ hami nɛ ɔ hu kɛ be nɔ. 8 I ngɛ enɛ ɔ dee, pi kita nɛ i ngɛ nyɛ woe, mohu ɔ, konɛ ma kɛ ha nɛ nyɛɛ le mɔde nɛ ni kpahi ngɛ bɔe, nɛ́ ma kɛ ka nyɛ suɔmi ɔ nɛ ma hyɛ kaa e ji nitsɛnitsɛ lo. 9 Ejakaa nyɛ le wa Nyɔmtsɛ Yesu Kristo dloomi ɔ, kaa e ngɛ mi kaa niatsɛ ji lɛ mohu lɛɛ, se e ba plɛ ohiatsɛ ngɛ nyɛ he je, konɛ nyɛ ba pee niatsɛmɛ kɛ gu e we ohia a nɔ. 10 Nɛ ngɛ enɛ ɔ mi ɔ, i ngɛ ye juɛmi tsɔɔe: Enɛ ɔ he ngɛ se nami kɛ ha nyɛ, akɛnɛ jeha nɛ be ɔ, pi kaa nyɛ je e peemi sisi kɛkɛ, se mohu nyɛ tsɔɔ hu kaa nyɛ suɔ kaa nyɛ maa pee ɔ he je. 11 Enɛ ɔ he ɔ, amlɔ nɛ ɔ, nyɛɛ gbe nɔ́ nɛ nyɛ je sisi ɔ hu nya konɛ nyɛɛ je níhi nɛ nyɛ ngɛ ɔ mi kɛ gbe nɔ́ nɛ nyɛ suɔ wawɛɛ kaa nyɛ maa pee ɔ nya. 12 Ejakaa kekleekle ɔ, ke nɔ ko suɔ wawɛɛ nɛ e je nɔ́ nɛ e ngɛ ɔ mi kɛ ha se pi nɔ́ nɛ e be ɔ mi ɔ, lɔ ɔ lɛ saa nɔ hɛ mi saminya. 13 Ejakaa i sume nɛ ma ha nɛ e pee gbɔjɔɔ kɛ ha ni kpahi nɛ nyɛɛ lɛɛ níhi a mi nɛ wa kɛ ha nyɛ; 14 mohu ɔ, bɔ nɛ pee nɛ a sɔ fiee ɔ, nyɛ nɔ́ nɛ e be nɔ amlɔ nɛ ɔ nɛ e tsu a hiami ɔ he ní, konɛ mɛ hu a nɔ́ nɛ e be nɔ ɔ nɛ e tsu nɔ́ nɛ nyɛ be ɔ he ní, bɔ nɛ pee nɛ a sɔ fiee. 15 Kaa bɔ nɛ a ngma a: “Nɔ nɛ e ngɛ babauu ɔ, e ná we babauu tsɔ, nɛ nɔ nɛ e ngɛ bɔɔ ɔ, pi kaa e nɔ́ ɔ pi kulaa.” 16 Amlɔ nɛ ɔ, sina ha Mawu kaa e ngɔ nyɛ he susumi nɛ mi wa nɛ ɔ nɔuu kɛ wo Tito tsui mi, 17 ejakaa ngɛ anɔkuale mi ɔ, e pee he wami womi ɔ he nɔ́ ko, se akɛnɛ e suɔ wawɛɛ he je ɔ, e ma nyɛ ngɔ ngɛ lɛ nitsɛ e suɔmi nya. 18 Se wa ngɛ nyɛminyumu ko tsɔe kɛ piɛɛ e he, nyɛminyumu nɛ ɔ yi jemi ngɛ sane kpakpa a he ɔ gbɛ fĩa asafo ɔmɛ tsuo a mi. 19 Pi lɔ ɔ pɛ kɛkɛ, se mohu asafo ɔmɛ hla lɛ hu kaa e piɛɛ wa he ngɛ wa blɔ hiami ɔ mi be mi nɛ wa ngɔ mi mi jɔmi nike ní nɛ ɔ kɛ ngɛ hae konɛ wa kɛ wo Nyɔmtsɛ ɔ hɛ mi nyami, nɛ́ wa kɛ ma nɔ mi kaa wa suɔ wawɛɛ kaa wa maa ye bua a. 20 Wa pee jã konɛ adesa ko nɛ e ko na tɔmi ko ngɛ wa he ngɛ nɔ́ nɛ nihi je a tsui mi nɛ a kɛ ha faa nɛ wa ngɛ gbae nɛ ɔ he. 21 Ejakaa wa ‘tsuɔ nɔ́ fɛɛ nɔ́ he ní ngɛ anɔkuale yemi mi, pi ngɛ Yehowa* hɛ mi pɛ kɛkɛ, se mohu, ngɛ adesahi hu a hɛ mi.’ 22 Jehanɛ se hu ɔ, wa ngɛ wa nyɛminyumu nɛ wa ka lɛ si abɔ nɛ wa na kaa e bɔɔ mɔde ngɛ sanehi fuu a mi ɔ tsɔe kɛ ngɛ a he piɛɛe, se amlɔ nɛ ɔ, e bɔɔ mɔde wawɛɛ pe kekle ɔ ngɛ e hɛ nɛ e kɛ fɔ nyɛ nɔ wawɛɛ ɔ he je. 23 Se ke nyɛ ngɛ sane bimi ko ngɛ Tito he ɔ, e ji ye he piɛɛlɔ* kɛ nyɛmi nɛ i kɛ lɛ tsuɔ ní konɛ e hi ha nyɛ; aloo ke nyɛ ngɛ sane bimihi ngɛ wa nyɛminyumu ɔmɛ a he ɔ, a ji asafohi a bɔfohi kɛ Kristo hɛ mi nyami. 24 Enɛ ɔ he ɔ, nyɛ ha nɛ a na níhi nɛ tsɔɔ kaa nyɛ suɔ mɛ ɔ, nɛ nyɛɛ tsɔɔ asafo ɔmɛ nɔ́ he je nɛ wa fĩa ngɛ nyɛ he ɔ.\n^ Aloo “hiɛ kɛ be nɔ.”\n^ Hela, “nɔ nɛ i kɛ lɛ wa blaa kɛ peeɔ níhi.”\n2 Korinto Bi 8


Yesu—“Wala Aboloo Lɛ” | Yesu Wala Shihilɛ\nYESU JI ‘ABOLOO NI JƐ ŊWƐI’ LƐ\nYesu lɛ́ mɛi akpei abɔ yɛ naakpɛɛ gbɛ nɔ yɛ Galilea Ŋshɔ lɛ boka, shi be ni mɛi nɛɛ kpaŋ akɛ amɛbaamɔ lɛ ni amɛwó lɛ maŋtsɛ lɛ, egbala ehe shi. Nakai gbi lɛ nyɔɔŋ lɛ, enyiɛ ŋshɔ ni efee hamahama lɛ hiɛ, ni Petro hu nyiɛ ŋshɔ lɛ hiɛ, shi be ni Petro bɔi shiumɔ yɛ ehemɔkɛyeli ni gbugbaa lɛ hewɔ lɛ, Yesu mɔ enine mli ni esha lɛ. Yesu hã kɔɔyɔɔ ko ni kulɛ ebaanyɛ ehã ekaselɔi lɛ alɛlɛ lɛ ayasha shi lɛ fɔ̃ɔ tswaa ni ekɛhere amɛ.\nAmrɔ nɛɛ, Yesu eba Galilea Ŋshɔ lɛ anai, yɛ Kapernaum kpokpaa lɛ nɔ. Mɛi ni elɛ́ yɛ naakpɛɛ gbɛ nɔ lɛ na lɛ, ni amɛbi lɛ akɛ: “Mɛɛ be oba biɛ?” Yesu kã amɛ hiɛ akɛ, niyenii ni amɛtaoɔ ni ehã amɛ ekoŋŋ lɛ hewɔ amɛtaoɔ lɛ lɛ. Ewo amɛ ŋaa akɛ amɛtsu “niyenii ni fiteee ni hãa naanɔ wala” lɛ moŋ he nii. No hewɔ lɛ, amɛbi lɛ akɛ: “Mɛni esa akɛ wɔfee koni wɔnyɛ wɔtsu Nyɔŋmɔ nitsumɔi lɛ?”—Yohane 6:25-28.\nEkolɛ nitsumɔi ni yɔɔ Mose Mla lɛ mli lɛ ji nɔ ni ba amɛjwɛŋmɔŋ, shi no mli lɛ, Yesu miiwie nitsumɔ ni he yɔɔ sɛɛnamɔ fe fɛɛ lɛ he, ekɛɛ akɛ: “Nyɔŋmɔ nitsumɔ lɛ nɛ, akɛ nyɛjie hemɔkɛyeli kpo yɛ mɔ ni etsu lɛ lɛ mli.” Shi nibii ni Yesu fee lɛ fɛɛ sɛɛ lɛ, mɛi lɛ ejieee hemɔkɛyeli kpo yɛ emli. Amɛbi ni efee okadi ko koni amɛhe enɔ amɛye. Amɛbi lɛ akɛ: “Mɛɛ nitsumɔ obaatsu?” “Wɔtsɛmɛi lɛ ye mana lɛ yɛ ŋa lɛ nɔ, taakɛ aŋma lɛ, akɛ: ‘Ehã amɛ aboloo kɛjɛ ŋwɛi ni amɛye.’”—Yohane 6:29-31; Lala 78:24.\nBe ni amɛbi Yesu ni efee okadi ko lɛ, egbala amɛjwɛŋmɔ kɛtee mɔ ni hãa mɛi hewalɛ ni amɛkɛfeɔ naakpɛɛ nii lɛ nɔ ekɛɛ: “Miikɛɛ nyɛ akɛ, Mose hãaa nyɛ aboloo lɛ kɛjɛɛɛ ŋwɛi, shi moŋ mi-Tsɛ hãa nyɛ anɔkwa aboloo lɛ kɛjɛɔ ŋwɛi. Ejaakɛ Nyɔŋmɔ aboloo lɛ ji mɔ ni kpelekeɔ shi kɛjɛɔ ŋwɛi ni eŋɔɔ wala ehãa je lɛ lɛ.” Akɛni amɛkɔɔɔ nɔ ni ewieɔ lɛ sɛɛ hewɔ lɛ, amɛba lɛ nii akɛ: “Nuŋtsɔ, hã wɔ aboloo nɛɛ daa.” (Yohane 6:32-34) Shi mɛɛ “aboloo” he Yesu wieɔ lɛ?\nEgbala mli akɛ: “Miji wala aboloo lɛ. Mɔ fɛɛ mɔ ni baa miŋɔɔ lɛ, hɔmɔ yeŋ lɛ kɔkɔɔkɔ, ni mɔ fɛɛ mɔ ni jieɔ hemɔkɛyeli kpo yɛ mimli lɛ, kumai yeŋ lɛ kɔkɔɔkɔ. Shi taakɛ mikɛɛ nyɛ lɛ, nyɛna mi moŋ, shi kɛ̃lɛ nyɛheee nyɛyeee. . . . Mikpeleke shi kɛjɛ ŋwɛi kɛba koni mibafee mɔ ni tsu mi lɛ suɔmɔnaa nii, shi jeee mi diɛŋtsɛ misuɔmɔnaa nii. Enɛ ji mɔ ni tsu mi lɛ suɔmɔnaa nii, akɛ mikahã mɛi ni eŋɔhã mi lɛ ateŋ mɔ ko kwraa ŋmɛɛ mi, shi moŋ mitee amɛ shi yɛ naagbee gbi lɛ nɔ. Ejaakɛ enɛ ji mi-Tsɛ suɔmɔnaa nii, akɛ mɔ fɛɛ mɔ ni yɔseɔ Bi lɛ, ni ejieɔ hemɔkɛyeli kpo yɛ emli lɛ aná naanɔ wala, ni matee lɛ shi yɛ naagbee gbi lɛ nɔ.”—Yohane 6:35-40.\nEnɛ hã Yudafoi lɛ amli wo la ni amɛbɔi huhuuhu wiemɔ yɛ ehewɔ. Te tɛŋŋ ni ekɛɔ akɛ lɛ ji “aboloo ni kpeleke shi kɛjɛ ŋwɛi lɛ”? (Yohane 6:41) Amɛ lɛ, amɛnaa lɛ akɛ mɔ ko ni gbɔmɛi adesai fɔ lɛ, ni efɔlɔi jɛ Nazaret maŋ ni yɔɔ Galilea lɛ. Mɛi lɛ bibii amɛhe akɛ: “Ani jeee Yesu, Yosef bi lɛ, ni wɔle etsɛ kɛ enyɛ lɛ nɛ?”—Yohane 6:42.\nYesu kɛɛ amɛ akɛ: “Nyɛkpaa huhuuhu lɛ wiemɔ yɛ nyɛteŋ. Mɔ ko mɔ ko nyɛŋ aba miŋɔɔ, akɛ ja Tsɛ lɛ ni tsu mi lɛ gbala lɛ dã, ni matee lɛ shi yɛ naagbee gbi lɛ nɔ. Aŋma yɛ Gbalɔi lɛ amli akɛ: ‘Yehowa baatsɔɔ amɛ fɛɛ nii.’ Mɔ fɛɛ mɔ ni boɔ Tsɛ lɛ toi ni ekaseɔ nii lɛ baa miŋɔɔ. Jeee akɛ gbɔmɔ ko ena Tsɛ lɛ pɛŋ, ja mɔ ni jɛ Nyɔŋmɔ ŋɔɔ lɛ; mɔ nɛ ji mɔ ni ena Tsɛ lɛ. Lɛɛlɛŋ, lɛɛlɛŋ, miikɛɛ nyɛ akɛ, mɔ fɛɛ mɔ ni heɔ yeɔ lɛ yɛ naanɔ wala.”—Yohane 6:43-47; Yesaia 54:13.\nMra mli be ni Yesu kɛ Nikodemo wieɔ lɛ, etsɔɔ akɛ já mɔ ko ehe Bi lɛ nɔ eye dani ebaaná naanɔ wala, ekɛɛ akɛ: “Mɔ fɛɛ mɔ ni jieɔ hemɔkɛyeli kpo yɛ [Nyɔŋmɔ Bi koome lɛ mli lɛ] hiɛ akakpãtã shi moŋ ená naanɔ wala.” (Yohane 3:15, 16) Shi amrɔ nɛɛ mɛi babaoo ekɛwieɔ lɛ, ni eekɛɛ amɛ akɛ lɛ enɔ abaatsɔ ahã amɛná naanɔ wala, wala ko ni mana loo aboloo ni ahɔ̃ɔ yɛ Galilea lɛ eko nyɛŋ ahã amɛná. No hewɔ lɛ, te aaafee tɛŋŋ aná naanɔ wala lɛ? Yesu saa kɛɛ akɛ: “Miji wala aboloo lɛ.”—Yohane 6:48.\nSanegbaa ni kɔɔ aboloo ni jɛ ŋwɛi nɛɛ he lɛ tee nɔ, ni eyagbe naa yɛ kpeehe ko ni yɔɔ Kapernaum be ni Yesu tsɔɔ nii yɛ jɛmɛ lɛ.\nKɛ́ okwɛ nibii ni Yesu etsɔ hiɛ efee ehã mɛi lɛ, mɛni hewɔ kulɛ esaaa akɛ amɛbiɔ akɛ efee okadi ko lɛ?\nBe ni Yesu kɛɛ lɛ ji anɔkwa ‘aboloo ni jɛ ŋwɛi lɛ,’ te Yudafoi lɛ fee amɛnii hã tɛŋŋ?\nMɛni hewɔ aboloo ni Yesu wieɔ he lɛ he yɔɔ sɛɛnamɔ kwraa fe mana loo aboloo diɛŋtsɛ lɛ?\nKɛmaje Mɔ Ko Kɛmaje Mɔ Ko Yesu—“Wala Aboloo Lɛ”\njy yitso 54 bf. 132-133


Nyɛhãa Wɔ Fɛɛ Wɔfea Ekome Tamɔ Bɔ Ni Yehowa Kɛ Yesu Efee Ekome Lɛ | Nikasemɔ\n‘Miibi ni amɛ fɛɛ amɛfee ekome, tamɔ bɔ ni bo, Ataa, okɛ mi efee ekome lɛ.’—YOH. 17:20, 21.\nLALAI: 24, 99\nMɛɛ jwɛŋmɔ ni ejaaa ehe bahia ni Yesu kaselɔi ni hi shi yɛ blema lɛ akwa?\nMɛni Kristofoi ni hi shi yɛ blema lɛ fee ni tsɔɔ akɛ, mɛi baanyɛ akwa jwɛŋmɔ ni ejaaa ni amɛhiɛ yɛ mɛi krokomɛi ahe lɛ ni amɛfee ekome?\nMɛni wɔbaanyɛ wɔfee kɛbaa ekomefeemɔ ni yɔɔ Nyɔŋmɔ webii lɛ ateŋ ŋmɛnɛ lɛ yi?\n1, 2. (a) Mɛni Yesu bi yɛ naagbee sɔlemɔ ni ekɛ ebɔfoi lɛ sɔle lɛ mli? (b) Mɛni eeenyɛ efee akɛ no hewɔ Yesu wie ekomefeemɔ he waa lɛ?\nSANE kome ni kã Yesu tsui nɔ waa be ni ekɛ ebɔfoi lɛ yeɔ nii gbi gbɛkɛ ni enɔ jetsɛremɔ lɛ abaagbe lɛ lɛ ji ekomefeemɔ. Be ni ekɛ amɛ sɔleɔ lɛ, ekpa e-Tsɛ lɛ fai ni ehã ekaselɔi lɛ fɛɛ afee ekome tamɔ bɔ ni ekɛ lɛ efee ekome lɛ. (Kanemɔ Yohane 17:20, 21.) Ekomefeemɔ nɛɛ baaye odase akɛ, Yehowa tsu Yesu kɛba shikpɔŋ lɛ nɔ koni ebafee Nyɔŋmɔ suɔmɔnaa nii. Suɔmɔ ni Yesu kaselɔi lɛ yɔɔ kɛhã amɛhe lɛ ji nɔ ni mɛi kɛbaale amɛ, ni no nɔŋŋ baahã amɛfee ekome.—Yoh. 13:34, 35.\n2 Yesu wie ekomefeemɔ he waa, ni enɛ bɛ naakpɛɛ ejaakɛ eyɔse akɛ ekomefeemɔ bɛ ebɔfoi lɛ ateŋ. Akɛ nɔkwɛmɔnɔ lɛ, gbi gbɛkɛ ni enɔ jetsɛremɔ lɛ abaagbe lɛ lɛ, “ŋwanejee shɛii ko” te shi yɛ amɛteŋ ekoŋŋ “yɛ mɔ ni asusuɔ akɛ eji agbo fe fɛɛ yɛ amɛteŋ lɛ he.” (Luka 22:24-27; Mar. 9:33, 34) Be ko hu lɛ, Yakobo kɛ Yohane yabi Yesu koni ehã amɛtara hei ni yɔɔ nyam yɛ emasɛi tuuntu yɛ e-Maŋtsɛyeli lɛ mli.—Mar. 10:35-40.\n3. Mɛɛ nibii komɛi kulɛ ebaanyɛ efite ekomefeemɔ ni yɔɔ Kristo kaselɔi lɛ ateŋ? Mɛɛ sanebimɔi wɔbaahã hetoo yɛ nikasemɔ nɛɛ mli?\n3 Jeee gbɛhe kɛ hiɛnyam taomɔ pɛ kulɛ ebaanyɛ efite ekomefeemɔ ni yɔɔ Kristo kaselɔi lɛ ateŋ lɛ. Mɛi ni hi shi yɛ Yesu beiaŋ lɛ nyɛɛɛ afee ekome, ejaakɛ amɛhiɛ mɛi krokomɛi ahe jwɛŋmɔ fɔŋ ni amɛjieɔ nii amli. Ehe bahia ni Yesu kaselɔi lɛ akwa sui gbohii nɛɛ koni amɛnyɛ amɛfee ekome. Yɛ nikasemɔ nɛɛ mli lɛ, wɔbaahã sanebimɔi ni nyiɛ sɛɛ nɛɛ ahetoo: Mɛni Yesu fee yɛ hetsɛ̃ ni yɔɔ mɛi ni hi shi yɛ ebeiaŋ lɛ ateŋ lɛ he? Mɛni efee kɛye ebua esɛɛnyiɛlɔi lɛ koni amɛkajie nii amli, shi moŋ amɛkɛ mɔ fɛɛ mɔ aye jogbaŋŋ ni ekomefeemɔ ahi amɛteŋ? Ni mɛɛ gbɛ nɔ nibii ni Yesu tsɔɔ kɛ bɔ ni ehi shi ehã lɛ baanyɛ aye abua wɔ ni wɔya nɔ wɔfee ekome?\nMƐI EBUUU YESU KƐ EKASELƆI LƐ\n4. Okɛ nɔkwɛmɔnii ni tsɔɔ akɛ mɛi ebuuu Yesu lɛ ahã.\n4 Yesu diɛŋtsɛ lɛ, mɛi ebuuu lɛ. Be ni Filipo kɛɛ Natanael akɛ ena Mesia lɛ, Natanael kɛɛ akɛ: “Ani nɔ ko kpakpa ko baanyɛ ajɛ Nazaret?” (Yoh. 1:46) Eeenyɛ efee akɛ, Natanael le akɛ abaafɔ Mesia lɛ yɛ Betlehem, tamɔ bɔ ni gbalɛ ni yɔɔ Mika 5:2 lɛ tsɔɔ lɛ. Agbɛnɛ hu, ekolɛ esusu akɛ Nazaret jeee maŋ ni he hiaa ni Mesia lɛ baajɛ jɛmɛ. Yudafoi hiɛnaanɔbii lɛ hu ebuuu Yesu akɛni ejɛ Galilea lɛ hewɔ. (Yoh. 7:52) Mɛi ni jɛ Yudea lɛ ateŋ mɛi babaoo ebuuu Galileabii lɛ amɛhãaa nɔ ko. Yudafoi komɛi tsɛ Yesu akɛ Samarianyo, ejaakɛ amɛbuuu Samariabii lɛ amɛhãaa nɔ ko. (Yoh. 8:48) Samariabii lɛ jeee Israel shikwɛ̃ɛbii, ni esoro amɛjamɔ lɛ yɛ Yudafoi lɛ anɔ lɛ he. Anɔkwa, Yudeabii lɛ kɛ Galileabii lɛ fɛɛ ebuuu Samariabii lɛ kwraa ni amɛkɛ amɛ sharaaa.—Yoh. 4:9.\n5. Mɛni hewɔ mɛi ebuuu Yesu sɛɛnyiɛlɔi lɛ?\n5 Yudafoi ajamɔŋ hiɛnyiɛlɔi lɛ hu ebuuu Yesu sɛɛnyiɛlɔi lɛ amɛhãaa nɔ ko. Farisifoi lɛ tsɛ amɛ akɛ ‘mɛi ni alomɔ.’ (Yoh. 7:47-49) Farisifoi lɛ bu mɔ fɛɛ mɔ ni eyako rabifoi askul srɔtoi lɛ eko lɛ akɛ mɔ folo ko kɛkɛ ni he bɛ sɛɛnamɔ. (Bɔf. 4:13, shn.) Mɛi ni hi shi yɛ Yesu beiaŋ lɛ nu he akɛ jamɔ mli ni amɛyɔɔ, mɛi ni amɛji, kɛ he ni amɛjɛ hewɔ lɛ, amɛnɔ kwɔlɔ fe mɛi krokomɛi, ni no hewɔ amɛbuuu Yesu kɛ ekaselɔi lɛ. Jwɛŋmɔ ni ejaaa nɛɛ ná Yesu kaselɔi lɛ hu anɔ hewalɛ. Dani amɛbaanyɛ amɛfee ekome lɛ, ehe baahia ni amɛkwa su nɛɛ.\n6. Okɛ nɔkwɛmɔnɔ ahã kɛtsɔɔ nɔ hewɔ ni bei komɛi lɛ wɔhe tsɛ̃ɔ mɛi lɛ.\n6 Ŋmɛnɛ lɛ, hetsɛ̃ eyi je lɛŋ obɔ. Mɛi ahe tsɛ̃ɔ wɔ, ni bei komɛi lɛ, wɔ hu wɔhe tsɛ̃ɔ mɛi. Nyɛmi yoo ko ni yɔɔ Australia ni amrɔ nɛɛ eesɔmɔ akɛ daa gbɛgbalɔ lɛ wie akɛ: “Be ni misusu bɔ ni akɛ Australia shikwɛ̃ɛbii lɛ ye ahã yɛ blema kɛ bɔ ni akɛ amɛ yeɔ ahãa ŋmɛnɛ lɛ he lɛ, ehã mihe tsɛ̃ blɔfomɛi waa. Nibii gbohii ni afee mi be ko ni eho lɛ hã mihe tsɛ̃ amɛ waa.” Nyɛmi nuu ko ni jɛ Canada lɛ wie bɔ ni enu he ehã be ko ni eho lɛ he akɛ: “Minu he akɛ mɛi ni wieɔ French anɔ kwɔlɔ fe mɛi ni wieɔ Blɔfo, ni no hewɔ lɛ, mihe tsɛ̃ mɛi ni wieɔ Blɔfo lɛ.”\n7. Ani hetsɛ̃ ni mɛi ná amɛhã mɛi lɛ ná Yesu nɔ hewalɛ? Tsɔɔmɔ mli.\n7 Ŋmɛnɛ lɛ, ewa waa kɛhã mɛi akɛ amɛbaatsake jwɛŋmɔ fɔŋ ni amɛhiɛ yɛ mɛi krokomɛi ahe lɛ, ni nakai nɔŋŋ eba lɛ yɛ Yesu beiaŋ. Ani hetsɛ̃ ni mɛi ná amɛhã mɛi lɛ ná Yesu nɔ hewalɛ? Dabi. Yesu he tsɛ̃ɛɛ mɔ ko mɔ ko, ni ekwɛɛɛ hiɛiaŋ hu. Eshiɛ ehã niiatsɛmɛi kɛ ohiafoi, Farisifoi kɛ Samariabii, ni eshiɛ ehã toohelɔi kɛ eshafeelɔi po. Nibii ni Yesu tsɔɔ lɛ kɛ bɔ ni ehi shi ehã lɛ hã ekaselɔi lɛ na akɛ, esaaa akɛ amɛnáa mɔ ko mɔ ko he jwɛŋmɔ fɔŋ loo amɛhe tsɛ̃ɔ mɛi.\nOKƐ SUƆMƆ KƐ HESHIBAA AYE HETSƐ̃ NƆ\n8. Mɛɛ anɔkwa sane ko ni he hiaa waa hewɔ ni ekomefeemɔ yɔɔ Kristofoi ateŋ lɛ? Mɛni feɔ wɔ nyɛmimɛi?\n8 Yesu tsɔɔ esɛɛnyiɛlɔi lɛ anɔkwa sane ko ni he hiaa waa ni hãa wɔfeɔ ekome. Ekɛɛ amɛ akɛ: “Nyɛ fɛɛ lɛ, nyɛmimɛi ji nyɛ.” (Kanemɔ Mateo 23:8, 9.) Nɔ kome hewɔ ni wɔbaanyɛ wɔkɛɛ akɛ “nyɛmimɛi” ji wɔ lɛ ji akɛ, wɔ fɛɛ wɔjɛ Adam mli. (Bɔf. 17:26) Shi jeee no pɛ hãa wɔfeɔ nyɛmimɛi. Yesu tsɔɔ mli akɛ ekaselɔi lɛ fɛɛ lɛ nyɛmimɛi ji amɛ, ejaakɛ amɛnaa Yehowa akɛ amɛ-Tsɛ ni yɔɔ ŋwɛi. (Mat. 12:50) Kɛfata he lɛ, suɔmɔ kɛ hemɔkɛyeli ni amɛyɔɔ lɛ ehã amɛbatsɔmɔ Nyɔŋmɔ weku lɛ mli bii. Enɛ hewɔ ni be ni bɔfoi lɛ ŋmalaa woji amɛmajeɔ Kristofoi ni yɔɔ hei krokomɛi lɛ, amɛtsɛ amɛ akɛ “nyɛmimɛi” lɛ.—Rom. 1:13; 1 Pet. 2:17; 1 Yoh. 3:13.\n9, 10. (a) Mɛni hewɔ kulɛ esaaa akɛ Yudafoi lɛ nuɔ he akɛ amɛnɔ kwɔlɔ fe mɛi krokomɛi lɛ? (b) Mɛɛ nɔkwɛmɔnɔ Yesu gba kɛtsɔɔ akɛ esaaa akɛ wɔnaa wɔhe akɛ wɔnɔ kwɔlɔ fe mɛi ni kɛ wɔ jɛɛɛ he kome lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n9 Be ni Yesu kɛɛ ekaselɔi lɛ akɛ nyɛmimɛi ji amɛ lɛ sɛɛ lɛ, ekɛɛ amɛ akɛ ehe miihia waa ni amɛba amɛhe shi. (Kanemɔ Mateo 23:11, 12.) Tamɔ bɔ ni wɔkase momo lɛ, henɔwomɔ hã ebɔfoi lɛ ateŋ gbala. Agbɛnɛ hu, yɛ Yesu beiaŋ lɛ, mɛi nu he akɛ hei ni amɛjɛ lɛ hewɔ lɛ, amɛnɔ kwɔlɔ fe mɛi krokomɛi. Yudafoi lɛ ateŋ mɛi pii nu he akɛ akɛni amɛji Abraham seshibii hewɔ lɛ, amɛnɔ kwɔlɔ fe mɛi krokomɛi. Shi Yohane Baptisilɔ lɛ kɛɛ amɛ akɛ: “Nyɔŋmɔ baanyɛ atee bii ashi kɛjɛ tɛi nɛɛ amli ehã Abraham.”—Luka 3:8.\n10 Yesu tsɔɔ ekaselɔi lɛ akɛ, esaaa akɛ amɛnaa amɛhe akɛ amɛnɔ kwɔlɔ fe mɛi krokomɛi yɛ hei ni amɛjɛ lɛ hewɔ. Ehã enɛ fee faŋŋ be ni woloŋmalɔ ko babi lɛ akɛ: “Namɔ tuuntu ji minyɛmi?” lɛ. Yesu gba nɔkwɛmɔnɔ ko kɛhã sanebimɔ nɛɛ hetoo. Ewie akɛ, be ko lɛ, julɔi yi Yudanyo ko ni miifã gbɛ, ni amɛshi lɛ amɛfɔ̃ gbɛ lɛ he. Yudafoi ni yatsɔ gbɛ lɛ nɔ kɛho lɛ yeee amɛbuaaa nuu ni ayi lɛ nɛɛ. Shi Samarianyo ko ni na nuu lɛ, musuŋ tsɔ lɛ yɛ nuu lɛ he ni eye ebua lɛ. Be ni Yesu muɔ enɔkwɛmɔnɔ lɛ naa lɛ, ekɛɛ woloŋmalɔ lɛ akɛ efee enii tamɔ Samarianyo lɛ. (Luka 10:25-37) Yesu hã ana akɛ, Samarianyo baanyɛ atsɔɔ Yudafoi lɛ bɔ ni ajieɔ suɔmɔ kpo atsɔɔ mɛi fɛɛ.\n11. Mɛni hewɔ kulɛ esaaa akɛ Kristo kaselɔi lɛ naa amɛhe akɛ amɛnɔ kwɔlɔ fe mɛi krokomɛi? Ni mɛni Yesu fee kɛye ebua amɛ koni amɛnyɛ amɛfee nakai?\n11 Dani Yesu baaya ŋwɛi lɛ, ekɛɛ ekaselɔi lɛ akɛ amɛyashiɛ yɛ “Yudea kɛ Samaria fɛɛ, kɛ agbɛnɛ hu, kɛyashi shikpɔŋ lɛ nɔ hei ni jekɛ waa lɛ.” (Bɔf. 1:8) Shi dani Yesu kaselɔi lɛ baanyɛ atsu nitsumɔ nɛɛ lɛ, esa akɛ amɛba amɛhe shi ni amɛkana amɛhe akɛ amɛnɔ kwɔlɔ fe mɛi krokomɛi. Yesu wie mɛi ni jɛ maji krokomɛi anɔ lɛ ahe ekpakpa etsɔɔ ekaselɔi lɛ koni ekɛsaa amɛtsui kɛhã nitsumɔ ni ekɛwo amɛdɛŋ lɛ. Akɛ nɔkwɛmɔnɔ lɛ, ejie asraafoiatsɛ ko ni jeee Yudanyo lɛ yi waa yɛ hemɔkɛyeli kpele ni ejie lɛ kpo lɛ hewɔ. (Mat. 8:5-10) Agbɛnɛ hu, be ko be ni Yesu yɔɔ emaŋ Nazaret lɛ, ewie bɔ ni Yehowa ye ebua maŋsɛɛbii komɛi lɛ he, tamɔ Foinike yoo okulafo ni jɛ Zarefat lɛ, kɛ Naaman, Sirianyo kpitiyelɔ lɛ nɛkɛ. (Luka 4:25-27) Kɛfata he lɛ, Yesu shiɛ ehã Samaria yoo ko, ni eye gbii enyɔ yɛ Samariabii amaŋ ko mli, ejaakɛ maŋbii lɛ ná ewiemɔ lɛ he miishɛɛ.—Yoh. 4:21-24, 40.\nBƆ NI BLEMA KRISTOFOI LƐ FEE AMƐYE HETSƐ̃ NƆ\n12, 13. (a) Be ni bɔfoi lɛ na ni Yesu miitsɔɔ Samaria yoo lɛ nii lɛ, te amɛfee amɛnii amɛhã tɛŋŋ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni tsɔɔ akɛ Yakobo kɛ Yohane eyanuuu nɔ ni Yesu tsɔɔ amɛ lɛ shishi jogbaŋŋ?\n12 Yesu bɔfoi lɛ náaa lɛ mlɛo akɛ amɛbaatsake mɛi ahe jwɛŋmɔ fɔŋ ni amɛhiɛ lɛ. Be ni amɛna ni Yesu miishiɛ eehã Samaria yoo ko lɛ, amɛnaa kpɛ amɛhe. (Yoh. 4:9, 27) Mɛni hewɔ? Ejaakɛ Yudafoi ajamɔŋ hiɛnyiɛlɔi lɛ kɛ yei ewieee yɛ maŋjaanɔ, aahu ni amɛkɛ Samaria yoo ni ale lɛ akɛ ebɛ jeŋba lɛ baawie. Bɔfoi lɛ kɛɛ Yesu akɛ eye nii. Shi hetoo ni ehã amɛ lɛ hãa wɔnaa akɛ, sane ni ekɛ yoo lɛ gbaa lɛ eŋɔɔ enaa waa aahu akɛ, enuuu he akɛ hɔmɔ miiye lɛ. Nyɔŋmɔ miisumɔ ni Yesu ashiɛ, ni Yesu hu miisumɔ ni efee Nyɔŋmɔ suɔmɔnaa nii. No hewɔ lɛ, ena shiɛmɔ ni eshiɛ ehã Samaria yoo lɛ po akɛ eniyenii.—Yoh. 4:31-34.\n13 Yakobo kɛ Yohane eyanuuu nɔ ni Yesu tsɔɔ amɛ lɛ shishi. Be ko be ni kaselɔi lɛ kɛ Yesu fãa gbɛ kɛtsɔɔ Samaria lɛ, kaselɔi lɛ tee Samaria akrowa ko mli koni amɛyatao he ko ni amɛ kɛ Yesu baaye jenamɔ lɛ yɛ. Shi Samariabii lɛ hereee amɛ, no hewɔ lɛ, Yakobo kɛ Yohane mli fu ni amɛbi Yesu kɛji amɛtsɛ la kɛjɛ ŋwɛi ni ebakpãtã akrowa muu lɛ fɛɛ hiɛ. Yesu kã amɛhiɛ. (Luka 9:51-56) Eji Galilea ni ji he ni Yakobo kɛ Yohane jɛ lɛ ni sane nɛɛ ba yɛ kulɛ, ani osusuɔ akɛ amɛmli baafu tamɔ bɔ ni amɛmli fu lɛ? Eeenyɛ efee akɛ, amɛhe ni tsɛ̃ɔ Samariabii lɛ sɔŋŋ hewɔ amɛmli fu lɛ. Sɛɛ mli lɛ, Yohane ná hegbɛ eshiɛ etsɔɔ Samariabii lɛ, ni amɛteŋ mɛi babaoo bo sane lɛ toi. Ekolɛ enɛ hã ehiɛ gbo yɛ eyitsoŋ yɛ bɔ ni emli fu amɛ gidigidi be ni ekɛ Yesu fãa gbɛ lɛ.—Bɔf. 8:14, 25.\n14. Te atsu naagba ko ni ba kui enyɔ ni wieɔ wiemɔi srɔtoi lɛ ateŋ lɛ he nii ahã tɛŋŋ?\n14 Afi 33 Ŋ.B. Pentekoste gbi lɛ sɛɛ etsɛɛɛ lɛ, hiɛiaŋkwɛmɔ kɛ naagba ba asafo lɛ mli. Be ni ajaa niyenii ahãa yei okulafoi ni bɛ nɔ ko lɛ, aku hiɛ ashwie yei okulafoi ni wieɔ Greek lɛ anɔ. (Bɔf. 6:1) Eeenyɛ efee akɛ, akɛni amɛwieɔ Greek lɛ hewɔ aku hiɛ ashwie amɛnɔ lɛ. Shi bɔfoi lɛ tsu naagba nɛɛ he nii oya nɔŋŋ. Amɛhala nyɛmimɛi hii kpawo ni hiɛ kã shi koni amɛkwɛ niyenii lɛ jaa lɛ nɔ. Nyɛmimɛi hii kpawo nɛɛ fɛɛ hiɛ Greek gbɛ́ii, ni ekolɛ enɛ hã yei okulafoi ni aku hiɛ ashwie amɛnɔ lɛ atsui nyɔ amɛmli.\n15. Mɛni ye ebua Petro koni ekɛ mɛi fɛɛ aye jogbaŋŋ? (Kwɛmɔ mfoniri ni yɔɔ nikasemɔ lɛ shishijee lɛ.)\n15 Kɛjɛ afi 36 Ŋ.B. kɛbaa lɛ, Yesu kaselɔi shiɛɔ amɛhãa mɛi ni jɛ jeŋmaji srɔtoi fɛɛ amli. Shi dani nakai be lɛ baashɛ lɛ, Yudafoi titri bɔfo Petro kɛbɔɔ. Kɛkɛ ni be ko lɛ, Nyɔŋmɔ hã efee faŋŋ akɛ, esaaa akɛ Kristofoi kwɛɔ hiɛiaŋ, ni no sɛɛ lɛ, Petro shiɛ ehã Roma asraafonyo ko ni atsɛɔ lɛ Kornelio lɛ. (Kanemɔ Bɔfoi 10:28, 34, 35.) Petro kɛ Jeŋmajiaŋbii ni ebatsɔmɔ Kristofoi lɛ bɔi bɔɔ agbɛnɛ, ni ekɛ amɛ fee ekome kɛye nii. Shi afii komɛi asɛɛ be ni etee Antiokia lɛ, ekɛ amɛ kpa niyeli. (Gal. 2:11-14) Be ni Paulo na nakai lɛ, ejaje Petro, ni ekã shi faŋŋ akɛ, Petro kpɛlɛ jajemɔ lɛ nɔ. Te wɔfeɔ tɛŋŋ wɔleɔ nakai? Be ni Petro ŋmaa klɛŋklɛŋ wolo ni eŋma eyahã Yudafoi kɛ Jeŋmajiaŋbii ni ebatsɔmɔ Kristofoi ni yɔɔ Asia Bibioo lɛ, ewie akɛ ehe miihia ni wɔsumɔ wɔnyɛmimɛi Kristofoi lɛ fɛɛ.—1 Pet. 1:1; 2:17.\n16. Mɛni akɛbale blema Kristofoi lɛ?\n16 Ekã shi faŋŋ akɛ, bɔfoi lɛ sumɔ “gbɔmɛi srɔtoi fɛɛ,” ejaakɛ amɛkase Yesu. (Yoh. 12:32; 1 Tim. 4:10) Eyɛ mli akɛ ehe be moŋ nɛ, shi naagbee lɛ, amɛnyɛ amɛtsake jwɛŋmɔ ni ejaaa ni amɛhiɛ yɛ mɛi ahe lɛ. Anɔkwa, abale blema Kristofoi lɛ akɛ amɛsumɔɔ amɛhe. Yɛ aaafee afi 200 Ŋ.B. lɛ, woloŋmalɔ ko ni atsɛɔ lɛ Tertullian lɛ tsɛ sane ko ni mɛi wie yɛ Kristofoi ahe lɛ sɛɛ, akɛ: “Amɛsumɔɔ amɛhe . . . Kɛ́ ehe bahia ni amɛgbo amɛhã amɛhe po lɛ, amɛbaafee.” Blema Kristofoi lɛ wo “subaŋ hee lɛ.” Amɛna mɛi tamɔ bɔ ni Nyɔŋmɔ naa mɛi lɛ, ni amɛnuuu he akɛ mɛi komɛi hi fe mɛi krokomɛi.—Kol. 3:10, 11.\n17. Te wɔbaafee tɛŋŋ wɔjie jwɛŋmɔ ni ejaaa ni wɔhiɛ yɛ mɛi ahe lɛ kɛje wɔtsui mli? Okɛ enɛ he nɔkwɛmɔnii ahã.\n17 Ŋmɛnɛ lɛ, ekolɛ ebaahe wɔ be dani wɔbaanyɛ wɔjie mɛi ahe jwɛŋmɔ ni ejaaa ni wɔhiɛ lɛ kɛje wɔtsui mli. Nyɛmi yoo ko ni yɔɔ France lɛ wie bɔ ni enɛ feemɔ wa hã lɛ he akɛ: “Yehowa ehã mina nɔ ni suɔmɔ ji, nɔ ni tsɔɔ akɛ mɔ ko hãa mɔ nɔ, kɛ nɔ ni mɛi srɔtoi fɛɛ ni abaasumɔ lɛ tsɔɔ. Shi loloolo lɛ, miikase bɔ ni mafee maná mɛi krokomɛi ahe jwɛŋmɔ ni ja, ni jeee be fɛɛ be mináa enɛ feemɔ mlɛo. Enɛ hewɔ lɛ, miyaa nɔ misɔleɔ yɛ he.” Nyɛmi yoo ko hu ni jɛ Spain lɛ kɛ shihilɛ ni tamɔ nɛkɛ miikpe. Ewie akɛ: “Bei komɛi lɛ, ewaa kɛhãa mi akɛ maná maŋ ko nɔ bii lɛ ahe jwɛŋmɔ kpakpa, shi bei pii lɛ minyɛɔ miyeɔ susumɔ ni ejaaa nɛɛ nɔ. Shi mile akɛ esa akɛ maya nɔ mamia mihiɛ koni maye susumɔ nɛɛ nɔ kwraa. Yehowa dromɔ naa lɛ, miji weku ko ni efee ekome lɛ mli nyo, ni eŋɔɔ minaa waa.” Esa akɛ wɔteŋ mɔ fɛɛ mɔ apɛi etsui mli jogbaŋŋ ekwɛ kɛji eyɛ susumɔi ni ejaaa yɛ mɛi krokomɛi ahe lo. Ani esa akɛ wɔ hu wɔmia wɔhiɛ wɔjie susumɔi komɛi ni ejaaa ni wɔyɔɔ yɛ mɛi krokomɛi ahe lɛ kɛje wɔtsui mli tamɔ bɔ ni nyɛmimɛi nɛɛ fee lɛ?\nKƐ́ SUƆMƆ FA LƐ HETSƐ̃ LAAJEƆ\n18, 19. (a) Mɛɛ yiŋtoi ahewɔ esa akɛ wɔhere mɛi srɔtoi fɛɛ atuu lɛ? (b) Mɛɛ gbɛi anɔ wɔbaatsɔ wɔfee nakai?\n18 Esa akɛ wɔ fɛɛ wɔkai akɛ, be ko ni eho lɛ, “gbɔi” loo maŋsɛɛbii ji wɔ, ni tsɔɔ akɛ gbɛ agbo kã wɔ kɛ Nyɔŋmɔ teŋ. (Efe. 2:12) Shi Yehowa kɛ “suɔmɔ kpãi” gbala wɔ kɛba emasɛi. (Hos. 11:4; Yoh. 6:44) Ni Kristo hu here wɔ atuu. Kɛ́ wɔɔkɛɛ lɛ, egbele shinaa ehã wɔ koni wɔbote Nyɔŋmɔ weku lɛ mli. (Kanemɔ Romabii 15:7.) Akɛni Yesu ehere wɔ ni wɔyeee emuu nɛɛ atuu hewɔ lɛ, esaaa akɛ ebaa wɔjwɛŋmɔ mli kɔkɔɔkɔ akɛ wɔbaakpoo mɛi krokomɛi!\nYehowa tsuji sumɔɔ ni amɛná hiɛshikamɔ ni jɛ ŋwɛi lɛ eko, ni suɔmɔ efee amɛ ekome (Kwɛmɔ kuku 19)\n19 Be ni wɔbɛŋkɛɔ jeŋ fɔŋ nɛɛ naagbee lɛ, mligbalamɔi, hiɛiaŋkwɛmɔ, kɛ hetsɛ̃ baafa babaoo. (Gal. 5:19-21; 2 Tim. 3:13) Shi akɛ Yehowa tsuji lɛ, wɔmiisumɔ ni wɔná hiɛshikamɔ ni jɛ ŋwɛi lɛ eko, koni wɔkakwɛ hiɛiaŋ, loo wɔfee nibii ni baafite toiŋjɔlɛ ni yɔɔ wɔteŋ lɛ. (Yak. 3:17, 18) Eŋɔɔ wɔnaa waa akɛ wɔkɛ mɛi ni jɛ maji krokomɛi anɔ lɛ baabɔ naanyo, ni wɔná bɔ ni amɛhiɔ shi amɛhãa lɛ he miishɛɛ, ni kɛ́ eehi po lɛ, wɔkase amɛwiemɔ lɛ. Kɛ́ wɔfee nakai lɛ, wɔtoiŋjɔlɛ lɛ baafee tamɔ faa, ni wɔjalɛ nifeemɔ lɛ baafee tamɔ ŋshɔkei.—Yes. 48:17, 18.\n20. Kɛ́ suɔmɔ tsake bɔ ni wɔsusuɔ nii ahe wɔhãa kɛ bɔ ni wɔnuɔ nii ahe wɔhãa lɛ, mɛni jɛɔ mli kɛbaa?\n20 Be ni akɛ nyɛmi yoo ni jɛ Australia ni wɔwie ehe yɛ nikasemɔ nɛɛ shishijee lɛ kase Biblia lɛ, ená enɔ hewalɛ ni ehã etsake jwɛŋmɔ ni ejaaa ni ehiɛ yɛ blɔfomɛi ahe lɛ. Ewie akɛ: “Fiofio lɛ, mihe ni tsɛ̃ɔ amɛ waa lɛ fɛɛ sɛɛ fo.” Nyɛmi nuu lɛ ni jɛ Canada lɛ hu bayɔse akɛ, “bei pii lɛ, le ni mɛi leee mɛi komɛi jogbaŋŋ lɛ hewɔ amɛhe tsɛ̃ɔ amɛ lɛ, ni akɛ, jeee he ni afɔ mɔ ko yɛ lɛ ni tsɔɔ sui ni mɔ lɛ baajie lɛ kpo.” Ekɛ nyɛmi yoo ko ni wieɔ Blɔfo bote gbalashihilɛ mli! Tsakemɔi ni nyɛmimɛi nɛɛ fee lɛ yeɔ odase akɛ suɔmɔ yeɔ hetsɛ̃ nɔ, ni efeɔ wɔ ekome bɔ ni nɔ ko nɔ ko nyɛŋ agbala wɔteŋ.—Kol. 3:14.